qundao/data-zh-poetry huggingface dataset:
惠山竹枝词五首
作者：刘继增
朝代：清

丛坟垒垒碧山腰，吟社风流迹已消。日暮谁家作寒食，纸钱灰起隔林飘。点易台荒古砚凹，海天石屋掩蓬茅。游人到此无聊甚，石上纵横画卦爻。桂花大栗松花菌，湖水鲜菱泉水醪。更有青青蚕豆子，山家风味胜羊羔。秀嶂街横树色参，钟声塔影落层岚。只因地僻游人少，香火寥寥忍草庵。一篮土产客中添，五彩泥人样巧纤。耍货招牌高挂起，儿童欢喜价难廉。
惠山竹枝词五首·其一
作者：刘继增
朝代：清

丛坟垒垒碧山腰，吟社风流迹已消。日暮谁家作寒食，纸钱灰起隔林飘。
惠山竹枝词五首·其三
作者：刘继增
朝代：清

桂花大栗松花菌，湖水鲜菱泉水醪。更有青青蚕豆子，山家风味胜羊羔。
惠山竹枝词五首·其二
作者：刘继增
朝代：清

点易台荒古砚凹，海天石屋掩蓬茅。游人到此无聊甚，石上纵横画卦爻。
惠山竹枝词五首·其五
作者：刘继增
朝代：清

一篮土产客中添，五彩泥人样巧纤。耍货招牌高挂起，儿童欢喜价难廉。
惠山竹枝词五首·其四
作者：刘继增
朝代：清

秀嶂街横树色参，钟声塔影落层岚。只因地僻游人少，香火寥寥忍草庵。
湖滨秋夜破屋独坐
作者：刘继增
朝代：清

细雨斜风冷不支，更残有客梦醒时。草深野岸蛙传鼓，月暗虚堂鬼唱诗。灯影渐辞人影去，愁肠争与热肠持。眼前况味凭谁解，合付颓垣断井知。
登惠山仙人坞
作者：刘继增
朝代：清

峭壁千寻矗，清泉一线飞。片云出空谷，孤鹤守禅扉。野旷乔松老，山高曲径微。莫言尘世客，到此也忘机。
蔡云汀澍同学乱中过访同步青祁渰即景各赋
作者：刘继增
朝代：清

欲访野人家，柔桑一路遮。断桥春水溢，古树夕阳斜。山色迎眉黛，湖光映脸霞。坠欢何处拾，沽酒问梨花。
闰中秋谒翁叔平先生，归后俞调卿以所和诗见示，依韵奉简二首
作者：刘继增
朝代：清

尚湖烟水足清游，容与西泾一榻留。消渴马卿常慕蔺，怀归王粲倦依刘。蘧蘧梦境隍中鹿，泛泛渔人岸上舟。最是后凋松柏好，满天落叶不知秋。催诗小雨入城来，座上欣瞻霁色开。未拟围棋输别墅，且从初服赋天台。遣愁应有《高僧传》，望古宁无国士才？欲傍层楼事宏景，西山猿鹤莫相猜。
闰中秋谒翁叔平先生，归后俞调卿以所和诗见示，依韵奉简二首·其一
作者：刘继增
朝代：清

尚湖烟水足清游，容与西泾一榻留。消渴马卿常慕蔺，怀归王粲倦依刘。蘧蘧梦境隍中鹿，泛泛渔人岸上舟。最是后凋松柏好，满天落叶不知秋。
闰中秋谒翁叔平先生，归后俞调卿以所和诗见示，依韵奉简二首·其二
作者：刘继增
朝代：清

催诗小雨入城来，座上欣瞻霁色开。未拟围棋输别墅，且从初服赋天台。遣愁应有《高僧传》，望古宁无国士才？欲傍层楼事宏景，西山猿鹤莫相猜。
挽张之洞联
作者：刘继昌
朝代：清
体裁：联

三载坐春风，乐育英才，岂徒平生感知己；重阳泣秋雨，悲兴梁木，更为海内悼元臣。
恭挽理翁常寅长同年
作者：刘绳祖
朝代：清

忠孝两全遭际艰，捐躯报国重于山。金川事去家何在，辽海人来鹤不还。鹃血魂愁秋树外，曾头故垒夕阳间。可怜儿少亲年老，梦绕泉台涕泪潸。一载神交有夙因，公馀手札诲谆谆。方期不隔同年面，谁料永成地下人。精贯白虹完节义，魂归丹陛报君亲。西民相率歌侯德，庙食千秋禋祀新。
恭挽理翁常寅长同年·其一
作者：刘绳祖
朝代：清

忠孝两全遭际艰，捐躯报国重于山。金川事去家何在，辽海人来鹤不还。鹃血魂愁秋树外，曾头故垒夕阳间。可怜儿少亲年老，梦绕泉台涕泪潸。
恭挽理翁常寅长同年·其二
作者：刘绳祖
朝代：清

一载神交有夙因，公馀手札诲谆谆。方期不隔同年面，谁料永成地下人。精贯白虹完节义，魂归丹陛报君亲。西民相率歌侯德，庙食千秋禋祀新。
赤壁矶石坊
作者：刘维桢
朝代：清
体裁：联

水光接天，万顷洪涛消旧恨；人影在地，一轮明月照孤忠。
过黄鹤楼
作者：刘维桢
朝代：清
体裁：五言律诗

不改江山色，苍茫绕四围。白云终古在，黄鹤几时归？楼趾余芳草，城头带落晖。兵戈犹未息，曷敢久停騑。
题黄鹤楼
作者：刘维桢
朝代：清
体裁：七言律诗

巍巍黄鹤古时楼，五百年前此地游。阁笔亭迎霄汉月，长江水接洞庭秋。羌多流寓东西客，无数风帆上下舟。听得一声吹玉笛，何人不动故乡愁。
题黄鹤楼
作者：刘维桢
朝代：清
体裁：联

襟江带湖，撑天拔地，喜者番古迹重新，独当半壁；望云招鹤，载酒题诗，愿从此斯楼无恙，永镇中流。
挽曾国藩联
作者：刘翰清
朝代：清
体裁：联

有事君之小心，纬地经天，一代殊勋垂国史；惟夫子能先觉，周情孔思，千秋绝业在遗文。
九日霞标山中得遇丁孟白共饮
作者：刘翼明
朝代：清
体裁：七言律诗

风雨平生若可期，每临空谷益多悲。三秋足念惟吾辈，四海何人见此时。醉貌疑添枫叶色，论心况对菊花枝。怆然设酌来句漏，又起天边万里思。
寄戴宾廷
作者：刘翼明
朝代：清
体裁：古风

携手上营丘，春水映春草。别来复如何，不信蒹葭老。明月生新潮，白石啮古道。古道自漫漫，秋水复浩浩。
琅邪绝顶怀渭清
作者：刘翼明
朝代：清
体裁：五言律诗

地势东南尽，交情老大亲。山如华不注，人念李于鳞。沧海怀君赋，浮云笑我真。独余千古意，空远莫能陈。
自渠丘同马三如宿王申甫峒峪别业
作者：刘翼明
朝代：清
体裁：七言律诗

南山深处问南村，饥渴残阳地主尊。衣有神珠仍乞子，路迷芳草见王孙。桃花流水春开瓮，细雨斜风客到门。偏具隐心无隐迹，只将种果种仙根。
过重萝山留别主人丁平之
作者：刘翼明
朝代：清
体裁：七言律诗

桃源有路问羲皇，题遍伊人薜荔墙。弘景原非松不梦，辋川本以画为庄。秋光到树红千叶，水气浮山绿一行。有客何来逢细雨，重阳连日作高阳。
挽张百熙联
作者：刘耀桪
朝代：清
体裁：联

士贤公实成之，不能公实矜之，一善必称，一艺必录；身在天下宗之，既殁天下惜之，其生也荣，其死也哀。
夜雨同六弟作
作者：刘肇国
朝代：清
体裁：五言律诗

淡泊存吾素，羁栖何所营。春山随意老，细雨带愁生。归雁难成队，饥乌不定声。联床惟手足，和泪对镫檠。
寄张孝达
作者：刘肇均
朝代：清

爱君因意气，岂独昵交亲。志略能匡世，文章不救贫。遥知鞍马上，应念药炉人。欲寄无多语，时危慎笑颦。
奉祝践祚大典
作者：刘育英
朝代：清

摄政旋亲政，乾纲秉独专。历绳皇统绪，出宰大和天。神器三承重，旭旗四照鲜。一阳方应运，宝祚兆绵绵。
次韵送林小眉内渡
作者：刘育英
朝代：清

神州莽莽正堪怜，何遽歌骊一再连。驿路别时伤碧草，骚坛到处选青钱。桃花水涨深仍浅，柳絮风翻散复牵。怅望浮云游子意，漫将握别问归年。
次韵酬林小眉世兄
作者：刘育英
朝代：清

满腹牢骚不自持，东篱载酒恰当时。邀朋击钵吟成帙，好续菽庄三九诗。
百花生日
作者：刘育英
朝代：清

众芳国里寿称觥，蝶板莺簧作贺声。好趁蟠桃春酒熟，为花岁岁祝长生。
题雅堂大陆诗草
作者：刘育英
朝代：清

历尽东南又北行，客途览胜宕诗情。关山寄迹频题咏，时事伤怀自品评。腹笥便从书里蓄，心花怒向笔头生。何堪满纸歌当哭，悽怆中原写不平。
登雨花台
作者：刘臣酂
朝代：清
体裁：七言律诗

帝子当年选佛来，至今犹见雨花台。荒原细草烟霞迹，石径阴风阊阖开。木末暮云千里合，江头黄鹤几时回。谪仙旧事无人问，明月高城画角哀。
自遣
作者：刘臣震
朝代：清
体裁：五言律诗

北室聊容膝，栖迟已十春。花深堪避世，莺啭欲迎人。有榻高悬久，无钱买醉频。休文虽作赋，击节少王荺。
自高淳东坝泛舟小溪趋溧阳
作者：刘臻
朝代：清

不信前溪渡，渔舠可径通。几湾瓜蔓水，一剪柳丝风。海燕翻波惯，吴儿拍棹工。客心孤绝处，天末有归鸿。
恭纪惠献贝子王平定浙闽功迹颂言
作者：刘良璧
朝代：清

大业疏天派，肤功列上班。龙旂开敌垒，虎竹贲仙关。浪静平瓯越，烽晴靖海蛮。朱甍辉玉钥，碧甃灿金环。谟烈青编著，贤良紫诰颁。勋名萦两浙，世泽衍三山。颂溢鳌峰上，讴兴鹿岛间。东南槎万里，长此奉王颜。
沙辘行
作者：刘良璧
朝代：清

晓出彰山北，北风何凄凉。晚入沙辘社，社番何踉跄。十年大甲西，作歹自惊惶。牛骂及大肚，挺而走高冈。蠢尔无知番，奋臂似螳螂。王师一云集，取之如探囊。忆此沙辘社，先年未受创。王丞为司马，抚绥得其方。孙公为副臬，恤赏不计量。为言北路番，无如沙辘强。马牛遍原野，黍稷盈仓箱。麻踏如飞健，牵手逞艳妆。倘为千夫长，驭之楫疆场。张弓还挟矢，亦可壮金汤。奈何逢数奇，职守失其纲。劳役无休息，铢求不可当。穷番计无出，刳肉以医疮。支应力不给，势促乃跳梁。一朝分箭起，焚杀自猖狂。蛮声振半线，羽镞若飞蝗。调兵更遣将，荡平落大荒。危哉沙辘社，几希就灭亡。皇恩许迁善，生者还其乡。番妇半寡居，番童少雁行。嗟乎沙辘番，盛衰物之常。祗今防厅廨，荒烟蔓道旁。造物宁恶满，人事实不臧。履霜坚冰至，易戒恶可忘。夜深风飒飒，独坐思茫茫。司牧人难得，惘然太息长。
史梦兰继室田太夫人九十大寿
作者：刘良生
朝代：清
体裁：联

百岁期颐，令妻寿母；一堂嘉庆，福子宜孙。
佛山经堂寺客堂联
作者：刘芝寿
朝代：清
体裁：联

言外得真诠，是梅子熟时，木樨香候；静中参妙趣，正茶烟扬处，竹雨来初。
佛山经堂寺联
作者：刘芝寿
朝代：清
体裁：联

万里赴神州，白马驮经，移锡禅山开法派；六朝留古刹，红羊换劫，布金佛地涌庄严。
同王圣濡张时升徐锡溟游鹅鼻峰
作者：刘芳
朝代：清

旷达见高情，知交托平素。相与陟危峰，奇观敦夙慕。我心窃自喜，早行莫迟误。呼童不及膺，出门自发付。茶铛手可提，炉碳裹以布。萦回江水清，品尝忘日暮。岩壑态探讨，狂笑蛟龙怖。烟树碧沉沉，乱鸦飞远渡。别去订后期，计日梅花吐。过我复寻欢，春风满园圃。
冷村早行
作者：刘芳洪
朝代：清

露光湛湛散晴溪，一带沙痕印马蹄。何处疏林鸟飞早，远烟残月隔村西。
文殊院
作者：刘芳洪
朝代：清

策杖寻幽处，沿回松径开。秋深千树醉，云破一峰来。白日行深院，青莲护讲台。悠然何所得，身世委浮埃。
挽曾国藩联
作者：刘芳蕙
朝代：清
体裁：联

活国拟汾阳，形往神留，举世倾心瞻北斗；感恩同越石，路修齿至，哭公有泪洒西州。
曲阜晚眺和朱竹垞韵
作者：刘芳躅
朝代：清

孔庭释菜后，携客步莓苔。牺象汤孙彻，金丝鲁殿开。牲碑工拓就，蓍草马䭾回。愧少《春秋》癖，言旋罢讲台。
曲阜晚眺和朱竹垞韵
作者：刘芳躅
朝代：清
体裁：五言律诗

孔庭释菜后，携客步莓苔。牺象汤孙彻，金丝鲁殿开。牲碑工拓就，蓍草马驮回。愧少《春秋》癖，言旋罢讲台。
挽张之洞联
作者：刘若曾
朝代：清
体裁：联

黉序并规，军容改制，丝枲节化，车轨混同，维新诸大政，皆粤鄂肇基，德毕相、日岛津，将毋伯仲；乙酉摧敌，甲午绥疆，庚子弭兵，戊申定策，国事几艰危，惟元臣开济，唐燕公、宋魏国，少此勋名。
挽张百熙联
作者：刘若曾
朝代：清
体裁：联

国家党序始修明，沟通新旧，总括群流，宏达允孚多士望；世界车书方混一，创制艰难，频纾筹策，公忠终荷圣明知。
秋夜寄外
作者：刘若蕙
朝代：清

一片长安月，清光两地盈。
悬知千里客，不尽故乡情。
窗竹写秋影，村砧捣夜声。
空闺愁不寐，自语对灯檠。
秋夜寄外
作者：刘若蕙
朝代：清

一片长安月，清光两地盈。悬知千里客，不尽故乡情。窗竹写秋影，村砧捣夜声。空闺愁不寐，自语对镫檠。
挽彭玉麟联
作者：刘茹芝
朝代：清
体裁：联

威德抚偏裨，痛先君子挫折沉沦，虎幄莫由佐韩范；韬钤留大计，继文勤公勋业位望，熊乡那不哭皋夔。
寄怀集唐八首·其一
作者：刘荣奎
朝代：清
体裁：七言律诗

故乡山水露依稀，一夜风帆去似飞。晚浦更无船并宿，寒塘好与月相依。不知谢客离肠断，争得东阳病骨肥。唯有别时时不忘，河梁落日上征衣。
寄怀集唐八首·其三
作者：刘荣奎
朝代：清
体裁：七言律诗

东风沈醉百花前，不羡乘槎到汉边。吴国地遥江接海，洞庭春尽水如天。相思相见知何日，多病多愁损少年。若有片帆归去好，晴窗检点白云篇。
寄怀集唐八首·其二
作者：刘荣奎
朝代：清
体裁：七言律诗

何处春阳不断肠，露如轻雨月如霜。十年失落虽知己，一夜征人尽望乡。苦恨亲交多契阔，可怜天气好年光。辞劳暗逐花枝尽，怪得东风迸异香。
无题三十首·其一
作者：刘荣奎
朝代：清
体裁：七言律诗

少小曾经爱远峰，偷将黛笔画眉容。镜台素许争交聘，鬓粉谁知枉自浓。含意多年偏独诉，寻芳何处可相逢。不情不绪风光过，暗落容颜老阿侬。
无题三十首·其三
作者：刘荣奎
朝代：清
体裁：七言律诗

梅花半落惜愆期，独立东轩盼绿枝。绣得香囊谁与赠，挑因罗袜欲成痴。月移窗外无人至，雨滴帘前有梦知。如此蛾眉常寂寂，教他那得不相思。
无题三十首·其二
作者：刘荣奎
朝代：清
体裁：七言律诗

自惜娇姿倚绿窗，幽情镇日蹙眉双。为怜春气迷三月，惹得秋思填一腔。鸿鹄怨孤摩楚岫，英皇恨寡泣湘江。花花叶叶相当对，不管杨枝委废矼。
无题三十首·其五
作者：刘荣奎
朝代：清
体裁：七言律诗

周郎顾曲纵殷勤，未必怜卿赠麝薰。江水不流思暮雨，巫山何处望朝云。难消渴疾相如病，欲去狂心蕙素焚。太息天边无可寄，锦中枉自织回文。
无题三十首·其四
作者：刘荣奎
朝代：清
体裁：七言律诗

锦瑟句挑韵未谐，相思无限咽胸怀。杨侯索佩情嫌薄，贾午偷香计太乖。漏滴铜壶常独听，铃经苦雨最难挨。湘帘半卷偷闲散，心绪缠绵未可排。
偶成
作者：刘荫
朝代：清
体裁：古风

有书意难尽，无梦心转安。悟彻维摩理，初生月似残。
卞玉京
作者：刘荫
朝代：清
体裁：七言绝句

剪就黄絁服已更，梦中蕉鹿有余情。琴声弹出南中曲，愁煞沧桑老许衡。
古意
作者：刘荫
朝代：清
体裁：五言绝句

苏武雪中毡，李陵台上月。河梁送别时，知心未知骨。
古藤书屋吊东坡先生
作者：刘荫
朝代：清
体裁：五言律诗

端明曾小住，宅在水云湄。儋耳频年谪，峨眉故国思。乾坤穷此老，乌鹊吊空枝。月下重相访，藤萝似古时。
哭从妹佩荃
作者：刘荫
朝代：清
体裁：五言律诗

幼作出巢雏，中途凤又孤。早知生薄命，决计死从夫。堂上孀姑在，衰年两泪枯。旌门他日事，泉下也知无。
寄外二首·其一
作者：刘荫
朝代：清
体裁：七言律诗

劳能生善古人思，夙奉曹家作女师。绩纺夜深频顾影，窗棂天曙早搴帷。苍苔未扫三三径，绿萼能开九九时。荆布自甘恬淡意，敢因柳色感春迟。
寄外二首·其二
作者：刘荫
朝代：清
体裁：七言律诗

我娱亲老手调羹，君向书田莫懒耕。素志原非望温饱，男儿分合立功名。转怜切责牛衣话，翻少柔肠鸿案情。旅馆有谁来共语，朝朝应忆听鸡鸣。
征马嘶
作者：刘荫
朝代：清
体裁：五言律诗

边塞草枯处，将军乍列营。驽骀甘恋栈，骐骥愿从征。战死骨难朽，生还功已成。超腾千里志，不作别离声。
忍冬藤
作者：刘荫
朝代：清
体裁：七言绝句

记得炎天香气浓，深黄淡白绕如龙。蓬门不识金银气，唤取芳名作忍冬。
春去
作者：刘荫
朝代：清
体裁：五言绝句

游丝和絮乱，啼鸟恋花稀。长昼原如昨，春从何处归。
春日登楼
作者：刘荫
朝代：清
体裁：五言律诗

有意遣春愁，湘帘挂玉钩。近城烟火密，列市酒旗浮。一望碧无尽，四山青未收。催归听杜宇，明日莫登楼。
昭君叹
作者：刘荫
朝代：清
体裁：古风

明妃生长荆门时，布裙照耀倾城姿。心高不肯厮养嫁，年少常期天子知。汉家天子勤宵旰，后宫佳丽无心玩。单于岁入雁门关，羽檄纷驰常待旦。待旦何人侍至尊，三千宫女竞承恩。深宫一入如长夜，镜里朱颜祇泪痕。泪痕终日对东风，月落乌啼朝暮中。春光不管垂杨碧，秋雨谁题落叶红。千金耻买相如赋，况肯低眉暗行赂。画工能窃太阿权，颠倒妍媸君勿顾。赢得乌孙下嫁名，君王惨淡在临行。早知我见犹怜妆，却恨图穷已误卿。卿辞汉殿向黄沙，回首长安不见家。凄绝城头吹筚篥，愁来马上拨琵琶。琵琶幽怨分明语，碧眼胡儿泪如雨。八月边风愁杀人，雪花如掌当风舞。薄命红颜敢自伤，死留青冢土还香。上林验取南飞雁，一纸还凭报汉皇。
望行人
作者：刘荫
朝代：清
体裁：古风

登楼望山山不断，山外有天不许看。何当五丁力开山，青天尽置眉妩閒。眉妩閒无复旧朱颜，朱颜容易老，行人何日到。
木香
作者：刘荫
朝代：清
体裁：七言绝句

素面朝天秀可餐，锦鹏儿付掌中看。如何一样飞香雪，输与梅花彻骨寒。
李香君
作者：刘荫
朝代：清
体裁：七言绝句

姓名香附党人留，燕子笺输燕子楼。听说相公新按曲，小朝廷上月当头。
柳如是
作者：刘荫
朝代：清
体裁：七言绝句

尚书老寿偏难死，侍妾孤魂化杜鹃。青眼从今开不得，悔将春思问榆钱。
玉簪
作者：刘荫
朝代：清
体裁：七言绝句

庄严季女闭衡门，雪魄冰姿白鹤魂。只恐西风吹太急，玉阶敲断玉钗痕。
病中
作者：刘荫
朝代：清
体裁：七言律诗

几番伏枕思茫茫，此病空将药饵尝。哭子怕看雏燕垒，思亲啼断乳鸦肠。蚕僵苦被千丝缚，鹤瘦惟馀一颈长。听尽阶前秋夜雨，五更镫火亦无光。
白头吟
作者：刘荫
朝代：清
体裁：乐府曲辞

新花开故枝，旧花落多时。郎今勿娱嬉，听妾前致辞。妾为郎后妇，恃爱忘妾丑。郎心置妾怀，妾心印郎口。东市买明珠，南市买罗襦，西市买美酒，北市买银鲈。膏泽面肤悦，衣食信无缺。长跪问前妻，请郎一一说。前妻来归日，值郎贫贱时。无薪炊扊扅，无粟朝忍饥。畜妾今日富，忘郎昔日贫。岂惟忘昔贫，并忘旧时人。旧人为郎死，死后幸有子。劝郎续弦胶，家事须料理。濒危执郎手，惜此呱呱儿。弃置在后人，生死从郎为。妾身赴泉壤，妾魂守家门。孤儿眼中血，新人掌中痕。郎言听未终，新妇声暗吞。结发尚寡恩，新婚何足论。愿移爱妾意，先慰泉下魂。
石榴
作者：刘荫
朝代：清
体裁：七言绝句

自然四照有荣光，不借胭脂不借香。莫把真人呼阿醋，看他百子衍星房。
秋日舟中
作者：刘荫
朝代：清
体裁：五言律诗

落叶正纷纷，秋声是处闻。农忙喧早稻，市小趁斜曛。蟹簖编如织，窑烟起似云。平芜聊极目，残绿学罗裙。
苦寒
作者：刘荫
朝代：清
体裁：五言律诗

欲雪不得雪，寒风彻骨侵。拥衾成泼水，惜火胜兼金。瓶胆无端裂，蕉心何处寻。鸳鸯馀半幅，冻指畏拈针。
茉莉
作者：刘荫
朝代：清
体裁：七言绝句

暗麝分来媚洞房，玉搔头趁丽人妆。江奎枉自修花史，小玉呼他第一香。
赤壁
作者：刘荫
朝代：清
体裁：七言律诗

万弩临流欲断潮，连环一计舳舻焦。运先西晋成三国，天遣东风护二乔。半壁撑知吴地险，满江红胜楚人烧。英雄赢得坡仙笑，铁板歌成斗酒浇。
过青山庄故址
作者：刘荫
朝代：清
体裁：五言律诗

荒庄变墓田，人指旧平泉。即此流萤径，曾开射鸭筵。花神无片土，园户绝多年。兴废非天意，方知疏傅贤。
长歌行
作者：刘荫
朝代：清
体裁：古风

青青松柏枝，独耐岁寒时。斧斤旦旦伐，强干亦奚为。与其生大路，何如生山隈。山隈多雨露，岁久无人知。大路任戕贼，不及蒲柳姿。
陈圆圆
作者：刘荫
朝代：清
体裁：七言绝句

只为红颜负国家，间关生死出尘沙。将军已拜平西爵，贱妾终非阴丽华。
贵州试院衡鉴堂联
作者：刘荫枢
朝代：清
体裁：联

此中有循吏名臣，况当侧席求贤，梦萦岩野；何字非笔耕心织，记否携朋观榜，泪满秋衫。
挽姖人联
作者：刘蓉
朝代：清
体裁：联

相从于艰难困苦之中，黻佩未加身，嗟尔西去，尚者般明明白白，重话前因，人孰无情，此日空教横涕泗；所见超世俗风尘而外，欃枪犹满目，劝我南征，是何等正正堂堂，深明大义，天如有报，他生定作好男儿。
赠李次青司马用吴子序编修韵
作者：刘蓉
朝代：清

文坛纵笔子能豪，又拥貔貅护节旄。倚马万言看滚滚，征鞍千里叹劳劳。谋探虎穴心偏壮，身托龙门价便高。军律尚师程不识，休凭家法试戎韬。当年台榭总邱墟，今古茫茫一慨予。吴楚山河残照外，英贤姓字断碑余。故乡戎马无消息，大壑云龙待展舒。赢得须眉画麟阁，书生择术未全疏。
赠李次青司马用吴子序编修韵·其一
作者：刘蓉
朝代：清

文坛纵笔子能豪，又拥貔貅护节旄。倚马万言看滚滚，征鞍千里叹劳劳。谋探虎穴心偏壮，身托龙门价便高。军律尚师程不识，休凭家法试戎韬。
赠李次青司马用吴子序编修韵·其二
作者：刘蓉
朝代：清

当年台榭总邱墟，今古茫茫一慨予。吴楚山河残照外，英贤姓字断碑余。故乡戎马无消息，大壑云龙待展舒。赢得须眉画麟阁，书生择术未全疏。
赠罗仲岳
作者：刘蓉
朝代：清

木鸡修道无人问，裘马论交几辈贤。贱子胸中足丘壑，与君分内得林泉。同堂论道窥真宰，埋首穷经各少年。努力名山接薪火，豫章家学要人传。
龙泉寺题壁
作者：刘蓼雪
朝代：清
体裁：七言律诗

我来挥泪看钟阜，零落梅花绕树飞。宗国故宫嘶战马，孝陵荒草卧肥豨。杏开乍见红成市，柳暗初嫌碧掩扉。怪煞俗人如傀儡，明朝拼与世相违。
十六日
作者：刘藻
朝代：清

去岁皇华驿，板舆将母归。五更村市月，一饭故山薇。信寄江梅报，身随海燕飞。又当箫鼓夜，千里望庭闱。
惠山用东坡和王武陵窦群朱宿三诗韵
作者：刘藻
朝代：清

维楫无锡城，弥望烟云苍。遥指惠山界，郁郁复堂堂。故人具樽酒，扁舟如凫翔。芰荷浮秋色，帆樯逗山光。渐出蒹葭外，霏微闻妙香。夙昔林泉兴，到此不能忘。言入惠山寺，不见寺中人。石径松鳞古，玉甃泉流新。清瘦森毛骨，水石相磨磷。酌彼一泓乳，涤我万斛尘。散步得胜概，意气凌高旻。澹然忘身世，邈与泰初邻。扪萝陟东堂，空庭布修樾。山外午炊熟，岩际钟声绝。飒然风雨来，云水互明灭。那能信宿留，夜煮寒泉月。为叹岁月促，逝者如弩发。谁是漱流人，一访烟霞辙。
惠山用东坡和王武陵窦群朱宿三诗韵·其一
作者：刘藻
朝代：清

维楫无锡城，弥望烟云苍。遥指惠山界，郁郁复堂堂。故人具樽酒，扁舟如凫翔。芰荷浮秋色，帆樯逗山光。渐出蒹葭外，霏微闻妙香。夙昔林泉兴，到此不能忘。
惠山用东坡和王武陵窦群朱宿三诗韵·其三
作者：刘藻
朝代：清

扪萝陟东堂，空庭布修樾。山外午炊熟，岩际钟声绝。飒然风雨来，云水互明灭。那能信宿留，夜煮寒泉月。为叹岁月促，逝者如弩发。谁是漱流人，一访烟霞辙。
惠山用东坡和王武陵窦群朱宿三诗韵·其二
作者：刘藻
朝代：清

言入惠山寺，不见寺中人。石径松鳞古，玉甃泉流新。清瘦森毛骨，水石相磨磷。酌彼一泓乳，涤我万斛尘。散步得胜概，意气凌高旻。澹然忘身世，邈与泰初邻。
果山
作者：刘藻
朝代：清
体裁：七言绝句

绿阴深锁梵王宫，清磬一声天地空。落叶漫山行不得，始知秋在乱山中。
瓜洲
作者：刘藻
朝代：清

落日瓜洲泊，春风贴水平。片帆扬子渡，疏雨润州城。客路莺花晚，渔村竹树清。大观楼好在，遥对大江明。
甲子除夕江北书怀
作者：刘藻
朝代：清
体裁：五言律诗

七载蜀江客，匆匆岁又残。东风吹鬓老，短烛照杯寒。文字招尤易，生涯听命难。稻粱嗟计拙，枉累使君肝。
秦淮
作者：刘藻
朝代：清

一道秦淮水，长桥觅旧踪。无边衰柳院，不尽夕阳钟。人去三秋夜，客逢十月冬。空闻船上笛，欲访竟何从。
驾鹤楼联
作者：刘藻
朝代：清
体裁：联

一邱藏曲折；纵步有跻攀。
题石室藏书图
作者：刘蘩荣
朝代：清

闻昔我祖姑，贞静本淑质。相夫兼教子，治家敦朴实。卓识明大谊，忠厚积隐德。克笃生吾亲，年已近三十。吾亲总角时，聪明即起特。作诗见清新，读书深有得。所以吾祖姑，爱亲尚柔克。严法孟母迁，勤效敬姜织。教亲穷经史，必当求绝识。教亲务圣学，不可听异术。教亲明世务，通达贵正直。教亲习礼仪，谦约尚谨饬。每当塾课归，亲即侍几侧。夙夜奉慈颜，动必循典则。书声四处闻，闇然居石室。嗟乎吾祖姑，乡闾本共式。披图神往之，能不忆当日。
八月十六日自怀
作者：刘虚静
朝代：清

夜静虚堂寂，林深鹤自閒。风声喧远水，月色冷空山。独坐长松下，悠然修竹间。红尘心不恋，瑶岛尚容攀。
挽张之洞联
作者：刘衍益
朝代：清
体裁：联

甄陶遍七泽三湘，吴传言子，蜀仰文翁，学案纂南皮，愧我是再传弟子；功业媲四岳八伯，妇孺知名，蛮夷致问，中台高北斗，唯公实一代完人。
挽左宗棠联
作者：刘见荣
朝代：清
体裁：联

西域建奇勋，万里征尘，天山暮雪；东瀛传噩耗，三军血泪，大海秋涛。
史梦兰继室田太夫人九十大寿
作者：刘诒孙
朝代：清
体裁：联

传经皆习宣文礼；善教咸钦隽母仁。
守风福山港因登福山
作者：刘诒慎
朝代：清

惊涛挟风起，一笑独寻山。近海无连岭，因沙作戍关。棉田新涨急，雨网钓舟还。人事从漂泊，登临意作闲。
晤盛珍示同年舟中辄作别因次原韵
作者：刘谦吉
朝代：清

摇落江南客，孤帆此日过。星从淮水渡，风带洞庭多。各负诗无敌，谁怜醉有歌。相逢还欲别，极目渺烟波。
漫兴
作者：刘谦吉
朝代：清

世久弥安拙，时危转仗贫。青云何负汝，白眼却看人。可叹虞翻骨，应伤宋玉神。几番城郭外，岸帻北湖滨。
游小酉洞
作者：刘豹
朝代：清

朔风飒飒舞苔衣，扪葛攀萝上翠微。千载人真疑鲁壁，半山我自叩秦扉。屏开青幛江头立，溪拥寒云足下飞。叹息凿楹空饱蠹，秘书偏欲觅灵威。
台阳笔记题词
作者：刘辉
朝代：清

海外归来解战袍，南游到处任逍遥。临风快读琳琅句，棠荫争传德政高。
过盘谷拙道人以豆苗菜见寄用宋山言韵
作者：刘辉祖
朝代：清
体裁：五言律诗

不是南山种，东风暗助苗。提携烟露满，寄赠水云遥。至味人如淡，尝新使意消。周颙爱佳句，咀嚼坐深宵。
挽曾纪泽联
作者：刘运吉
朝代：清
体裁：联

经济有渊源，外攘内安，不让令公，单骑入虏；文章薄小技，耳提面命，空怀夫子，一贯微传。
九日登赤壁
作者：刘逢源
朝代：清
体裁：古风

九日至黄州，欣然独西笑。赤壁落吾手，于焉恣游眺。一杖陵层崖，划然发长啸。把酒呼鱼龙，踞石登虎豹。小亭遗像在，长髯侧乌帽。卓哉东坡叟，煜煜神光照。群儿戏弄兵，蚁斗何足道。想公吊古心，还为后人吊。鹤影落寒空，笛声来远棹。杖策下荒岑，江烟起渔灶。
别墅留僧夜话
作者：刘逢源
朝代：清
体裁：七言律诗

竹杖芒鞋笋箨冠，篱头缺处望烟峦。半生可惜贫中老，万事何当悟后看。瓶粟无多忧鹤瘦，春衣初试怯花寒。无心收拾闲风月，煨芋焚香对懒残。
和秋水韵
作者：刘逢源
朝代：清
体裁：七言律诗

自甘抱拙守东冈，一卧云林岁月长。野水到门晴放棹，博山欹枕夜焚香。松声无赖惊幽梦，花影多情恋夕阳。牢落壮心消欲尽，爱听童稚咏《沧浪》。
咏怀
作者：刘逢源
朝代：清
体裁：古风

少年不自量，意气何峥嵘。思一吐奇怀，历抵汉公卿。中岁事乖违，烽烟暗两京。遂戢飞扬志，残深林壑情。家贫迫衣食，不敢薄躬耕。颓然一野老，井臼困柴荆。每赴鸡豚社，闲寻鸥鹭盟。陋巷甘偃蹇，聊以善自名。
山行
作者：刘逢源
朝代：清
体裁：七言绝句

寂历空山鹿豕踪，石梁苔滑杖孤筇。岸花零落随流去，秋到溪南第几峰。
己亥冬怀
作者：刘逢源
朝代：清
体裁：七言律诗

寒裂冰纹响石渠，满天风雪困樵渔。藏名何必逃吴市，高卧犹能读《汉书》。巳向琴尊消岁月，无劳钟鼓飨爰居。茅斋土锉炊烟冷，委巷谁来长者车。
村居秋怀即事
作者：刘逢源
朝代：清

空山寂寞野人家，巷古溪深静不哗。屋角老槐飞败叶，庭中寒蔓引秋瓜。霏微菊畔茶烟冷，宛转桥头竹径斜。晚有邻翁鸡黍约，一尊溪上醉秋霞。无端华发满秋簪，四壁云山响素琴。何处寒花矜晚节，几年风雨老文心。香来始觉兰当户，月到方知鹤在林。杖履荒原觅天地，一溪松影隔云岑。
村居秋怀即事·其一
作者：刘逢源
朝代：清
体裁：七言律诗

空山寂寞野人家，巷古溪深静不哗。屋角老槐飞败叶，庭中寒蔓引秋瓜。霏微菊畔茶烟冷，宛转桥头竹径斜。晚有邻翁鸡黍约，一尊溪上醉秋霞。
村居秋怀即事·其二
作者：刘逢源
朝代：清
体裁：七言律诗

无端华发满秋簪，四壁云山响素琴。何处寒花矜晚节，几年风雨老文心。香来始觉兰当户，月到方知鹤在林。杖履荒原觅天地，一溪松影隔云岑。
溪光
作者：刘逢源
朝代：清
体裁：五言律诗

溪光明落日，淡性与秋宜。丛菊薰幽径，寒匏挂短篱。泉声争赴壑，叶影半辞枝。邻叟闲相慰，浮生莫浪悲。
短发
作者：刘逢源
朝代：清
体裁：七言律诗

短发萧萧不受簪，每思方外散幽襟。行藏何必关人世，岁月无多阅古今。秋涨有时侵旧路，白云常自满荒岑。浮名不愿传都市，肯向长安浪碎琴。
秋日漫兴
作者：刘逢源
朝代：清
体裁：七言律诗

稍喜世缘贫日少，何妨丘壑寄余生。渔樵堪作闲中计，鸡黍聊寻世外盟。两岸蓼花晴放棹，一龛蕉雨夜谭兵。床头龙剑时时吼，五岳胸中似未平。
秋村即事
作者：刘逢源
朝代：清
体裁：五言律诗

夜来山雨过，寒气入秋衾。野水多归壑，林禽有静音。箪瓢无外慕，鸥鹭识闲心。久矣甘云卧，浮生任陆沈。
种放
作者：刘逢源
朝代：清
体裁：七言绝句

贤母相将老一丘，石田茅屋豹林秋。昭文司谏新衔贵，争似云溪老醉侯。
蓟门秋兴
作者：刘逢源
朝代：清

微霜昨夜下边城，小队轻装猎晚晴。箭似饿鸱双翼堕，石疑伏虎一军惊。桃花马饰黄金勒，竹叶醪倾白玉觥。醉尉灞亭谁敢问，夜深毳帐打球声。无复熊罴守翠微，行人驻马立斜晖。人间已见传金碗，箧里徒惊举玉衣。雁掠荒云啼队道，鼠缘古瓦下园扉。经途谁奏通天表，泪湿龙髯愿已违。
蓟门秋兴·其一
作者：刘逢源
朝代：清
体裁：七言律诗

微霜昨夜下边城，小队轻装猎晚晴。箭似饿鸱双翼堕，石疑伏虎一军惊。桃花马饰黄金勒，竹叶醪倾白玉觥。醉尉灞亭谁敢问，夜深毳帐打球声。
蓟门秋兴·其二
作者：刘逢源
朝代：清
体裁：七言律诗

无复熊罴守翠微，行人驻马立斜晖。人间已见传金碗，箧里徒惊举玉衣。雁掠荒云啼队道，鼠缘古瓦下园扉。经途谁奏通天表，泪湿龙髯愿已违。
补锅匠
作者：刘逢源
朝代：清
体裁：七言绝句

高隐昔传磨镜客，奇踪今见补锅人。若将姓字留天地，纵使巢由亦外臣。
访友
作者：刘逢源
朝代：清
体裁：五言律诗

子云尘外宅，花底出炊烟。旋摘檐前果，还烹雨后泉。鸡豚侵虎落，鸥鹭上渔船。战伐何曾见，桃源又一天。
郭泰
作者：刘逢源
朝代：清
体裁：七言绝句

博带雍容七尺身，遨游郡国擅人伦。如何下士相模仿，只爱先生折角巾。
雨余
作者：刘逢源
朝代：清
体裁：五言排律

雨余一杖轻，林塘引秋步。溪涨石梁平，别寻花间路。径转岸稍颓，丘壑莽回互。奇石拥秋花，寒苔蚀古树。孤亭不逢人，偶得闲中句。石磴久徘徊，林外山光暮。
悔人先生移居
作者：刘逴后
朝代：清

短栅疏篱罥绿萝，蒹葭深护水云阿。槎丫社树霜中秀，上下风帆屋后多。驱犊几家来牧笛，采莲十里发清歌。元龙豪气全销尽，匣里青萍不用磨。
悔人先生移居
作者：刘逴后
朝代：清
体裁：七言律诗

短栅疏篱罥绿萝，蒹葭深护水云阿。槎桠社树霜中秀，上下风帆屋后多。驱犊几家来牧笛，采莲十里发清歌。元龙豪气全销尽，匣里青萍不用磨。
挽张之洞联
作者：刘道仁
朝代：清
体裁：联

互保有先识，夹辅有大功，立宪赖主持，天胡九年不假；正学堂讲经，明耻堂教战，致身蒙奖借，我愧一事无成。
挽张之洞联
作者：刘邦骅
朝代：清
体裁：联

南国讴歌思召伯；北门锁钥失莱公。
挽张之洞联
作者：刘邦骏
朝代：清
体裁：联

建地辟天开之绝业，鲸呿鳌掷，百代奇才，何图将相卅年，依然两袖清风，不移素志；授文学武备于一家，马帐龙韬，各分余智，太息寝门万里，即论个人私义，亦应伤心。
挽张之洞联
作者：刘邦骥
朝代：清
体裁：联

卌余载宣勤王室，甲申功在攘夷，甲午功在靖国，庚子功在保邦，即此亮节精忠，已堪彝鼎，况复扶持大计，翊赞新猷，一疏遗言，更勤恳于人心风俗之际，方今内忧外患，天步维艰，思古发幽情，何以异武乡鞠躬、史鱼尸谏；十九年亲炙师门，熏陶我以学术，历练我以戎行，涵濡我以庶政，加以埙篪乔梓，并渐渊源，乃犹假以斧柯，锡之华衮，六千君子，俾教训于楚山汉水之间，讵料驾鹤骖鸾，成绩莫睹，平生感知己，徒辜负伊川冬雪、明道春风。
今我亭联
作者：刘郇膏
朝代：清
体裁：联

今不异乎古所云；我亦迫于时而起。
春日游灵山山在县治东三里许其上有诸精舍
作者：刘醇骥
朝代：清

幽意谷泉落，相将任往回。谁持星浪石，移近雨花台。人坐翠微笑，鸟邀春色来。山僧有新约，曾许寺门开。数转烟萝入，微茫山气中。阴晴半壑树，钟磬午天风。饭供行厨白，香分宝座红。无能随远社，猿鹤偶然通。
春日游灵山山在县治东三里许其上有诸精舍·其一
作者：刘醇骥
朝代：清
体裁：五言律诗

幽意谷泉落，相将任往回。谁持星浪石，移近雨花台。人坐翠微笑，鸟邀春色来。山僧有新约，曾许寺门开。
春日游灵山山在县治东三里许其上有诸精舍·其二
作者：刘醇骥
朝代：清

数转烟萝入，微茫山气中。阴晴半壑树，钟磬午天风。饭供行厨白，香分宝座红。无能随远社，猿鹤偶然通。
君山望江七绝四首
作者：刘钰
朝代：清

天光连水水连天，潮落潮生不计年。试取仙筹一为数，几经沧海几桑田。湘淮喉舌海门腰，千里艨艟击斗刁。争说江防形势好，前通狼福后金焦。十年磨剑气如虹，酒满金樽月满空。手拨铜琶调铁板，临风高唱大江东。谁与春申纪旧游，三千珠履怆风流。浮天白浪排空处，淘尽英雄令古愁。
君山望江七绝四首·其一
作者：刘钰
朝代：清

天光连水水连天，潮落潮生不计年。试取仙筹一为数，几经沧海几桑田。
君山望江七绝四首·其三
作者：刘钰
朝代：清

十年磨剑气如虹，酒满金樽月满空。手拨铜琶调铁板，临风高唱大江东。
君山望江七绝四首·其二
作者：刘钰
朝代：清

湘淮喉舌海门腰，千里艨艟击斗刁。争说江防形势好，前通狼福后金焦。
君山望江七绝四首·其四
作者：刘钰
朝代：清

谁与春申纪旧游，三千珠履怆风流。浮天白浪排空处，淘尽英雄令古愁。
挽郭嵩焘联
作者：刘铎
朝代：清
体裁：联

平生风义在古贤之间，著述自堪不朽；中兴豪杰至先生而尽，湖湘更有何人？
贺张百熙60寿联
作者：刘铎
朝代：清
体裁：联

寿同无量佛；教掌大司徒。
三十初度
作者：刘铭传
朝代：清

年当半甲子，壮志渐消磨。忙里身长健，闲时病转多。登坛无伟略，对酒且高歌。岁月来殊速，人生奈老何。
久雨中秋晚晴
作者：刘铭传
朝代：清

不期久雨晚来晴，扫尽烟云见太清。秋色莫如今夜好，月光总是故乡明。一镫诗酒增怀感，几日萧疏洗甲兵。举目山河无掩蔽，皖南风景客中情。
胜棋楼联
作者：刘铭传
朝代：清
体裁：联

笠屐此重来，风月依然，鱼娃学打花边桨；古今同一局，湖山再造，国手能生劫后棋。
送子美归湖南
作者：刘铭传
朝代：清

南雁孤飞入楚天，北风吹送洞庭船。相离相隔三千里，同死同生六七年。回首战场都是泪，知心朋辈几人全。客中言别难为别，挥手依依各黯然。
郊行
作者：刘铭传
朝代：清

郊行二三里，四望皆村庄。秋收禾黍尽，露冷林叶黄。马前一老叟，独在田间忙。举头见行骑，走避殊仓皇。我行少仆从，我佩无刀枪。何以农父避，呼前问其详。农父荷锄语，战慄立道旁。今夏贼去后，大兵过此乡。贼至俱先备，兵来未及防。村内掳衣物，村外牵牛羊。人多不敢阻，势凶如虎狼。老妻受惊死，一子复斫伤。骨断不能起，至今犹在床。暮年寡生计，空室无斗粮。所幸此身健，勉力事农桑。近凡见兵马，畏怯故走藏。我闻殊太息，揽辔思徬徨。问彼统兵者，曾否有肝肠。灭贼自为贼，何颜答上苍。
闻曲
作者：刘铭传
朝代：清

琵琶音最好，解说别离难。多少伤情事，曲中和泪弹。
挽曾纪泽联
作者：刘锠馥
朝代：清
体裁：联

环地球九万里，若网在纲，樽俎任折冲，振累世含容之气，未竟厥施，天假武乡以年，大猷当副黔黎望；仰宗旨三千人，众流趋海，菲葑蒙采取，抚连番遗翰犹存，相期靡已，帝遣巫阳何遽，远道弥增籍湜悲。
过雁门
作者：刘锡
朝代：清

扰攘风尘客，摇鞭过汉关。白沙春水渡，红树夕阳山。途短轻装减，天长羸马间。孤村烟几缕，遥杂暮云间。
卷施阁燕集
作者：刘锡五
朝代：清

我懒不结客，愿从诗人游。烹字恒苦饿，对酒能忘忧。卷施主人大招手，恰有苏家酒一斗。燕市酒徒多故人，入座无烦问谁某。学士乍辍螭头班，青衫司马官正闲。画鬼山人阁画笔，吟愁平子停吟笺。西曹水部都散直，大复恰并崆峒肩。枫欲丹时菊欲黄，一风一雨天深凉。当关不怕醉尉醉，骂座或恕狂奴狂。乐莫乐兮文字知，惜莫惜兮少壮时。一年好景君须记，百罚深杯我不辞。君不见，韝上鹰，早时呼雨春风声。又不见，梁间燕，江南塞北年年见。万物变化有如此，英雄竖子皆前死。阮公恸哭徒为尔，乐哉糟丘吾老矣。
袁简斋先生生挽诗
作者：刘锡五
朝代：清

作宰桐乡便作家，甘棠阴里种桑麻。山中安石留棋墅，屏后扶风列绛纱。死悟前因仍是月，生无一日不看花。口碑尽有遗民戴，岂止天台老衲夸。
黄土坡遇雨
作者：刘锡五
朝代：清

坡陀才数尺，车马日如流。永夜淋铃雨，终朝薄笨愁。轮旋如宋鹢，人喘肖吴牛。谁信涔蹄水，风来解覆舟。
三苏祠联
作者：刘锡嘏
朝代：清
体裁：联

江山故宅空文藻；父子高名重古今。
刘园联
作者：刘锡嘏
朝代：清
体裁：联

挹朝爽西来，杯底岚光飞隔岸；望大江东去，檐前帆影度遥空。
挽曾国荃联
作者：刘锡爵
朝代：清
体裁：联

弹铗屡高歌，愧我曾为孟尝客；骑箕归上界，信公真是傅岩魂。
挽曾纪泽联
作者：刘锡爵
朝代：清
体裁：联

文章世业，与范纯仁韩忠彦并驾齐驱，纵横九万里而遥，借箸筹边，召对嘉为天耳目；才智巧思，视陈曲逆张留侯有赢无绌，震耀五大洲之外，鞠躬尽瘁，悲歌悼及海东西。
贺张百熙60寿联
作者：刘锡畴
朝代：清
体裁：联

曲江风度西铭学；北斗文章南极辉。
挽曾国荃联
作者：刘锡鸿
朝代：清
体裁：联

初上荆州书，回首岳阳，文字早深知己感；遽残安石局，伤心小谢，后先齐哭哲人萎。
挽刘松山联
作者：刘锦棠
朝代：清
体裁：联

生为将，没为神，慷慨捐躯，一笑快酬擒虎愿；宁效龙，毋效杜，殷勤诫侄，千言惭读伏波书。
挽曾国荃联
作者：刘锦棠
朝代：清
体裁：联

东行为国重边防，喜节钺久持，江左帝方资坐镇；北上访公虚旧约，痛典型忽坠，湘中我更憾终天。
挽曾国藩联
作者：刘锦棠
朝代：清
体裁：联

五百年名世挺生，立德立功立言，钟鼎旂常铭不朽；数十载阖门衔感，教忠教义教战，江淮河汉泪同深。
挽彭玉麟联
作者：刘镇楚
朝代：清
体裁：联

大树不言功，外攘内安，丝纶咸推重望；梅花曾自况，岁寒春早，松竹无此奇荣。
挽彭玉麟联
作者：刘镇楚
朝代：清
体裁：联

正直使草野妇女咸知，怨能任，劳不辞，性情俨若海忠介；功业以大江南北为最，民畏威，兵怀德，纪律诚如周亚夫。
嘉荫成
作者：刘镮之
朝代：清
体裁：七言律诗

小筑何妨陋作铭，诵芬还忆锦秋亭。家山久别劳尘梦，画本重开俨旧型。自爱翎修冲汉鹤，莫教囊负读书萤。空庭老树尤难得，起舞频看历历星。
临江昭忠祠联语并跋
作者：刘长佑
朝代：清
体裁：联

五日内转败为胜，破巨寇，克名城，恃有诸君灵爽助；百战后虽死犹生，作明神，捍灾患，常令父老岁时思。
又代挽易虹桥观察
作者：刘长佑
朝代：清
体裁：联

斯世正需才，胡令久滞瘴乡，赍志以殁；老天岂无意，且得笃生哲嗣，食报将来。
庚午新正初十日试笔
作者：刘长佑
朝代：清

归卧家园已两年，静观身世且翛然。亲人花鸟机同息，贶我诗篇乐自全。往事都如风过水，余生犹及日中天。老来疏惰无他愿，赢得经畬旧业传。
挽左宗棠联
作者：刘长佑
朝代：清
体裁：联

卧病久无悰，恍兮梦入江城，举酒为欢，竟夕具谈家国事；归休原有约，喟尔盟渝海澨，出师未捷，老天遽夺栋梁身。
挽左文襄公
作者：刘长佑
朝代：清
体裁：联

卧病久无悰，恍予梦入江城，举酒为欢，竟夕具谈家国事；归休原有约，喟尔盟渝海澨，出师未捷，老天遽夺栋梁身。
挽易虹桥观察
作者：刘长佑
朝代：清
体裁：联

不见近十年，客冬书使远来，存问殷拳，竟成永诀；此生真一梦，曩岁军营从事，驰驱艰险，徒付长叹。
挽曾文正公
作者：刘长佑
朝代：清
体裁：联

赞道是儒臣，戡乱是勋臣，辅治是贤臣，品硕重三朝，论定盖棺，何止名齐韩范；孤陋不鄙我，隔阔不忘我，覂蹶不弃我，旧官仍五岭，缘悭执绋，空教泪洒湘漓。
挽李青阶亲家
作者：刘长佑
朝代：清
体裁：联

自幼而壮而老，视吾兄弟谊若同怀，迩来骨肉凋零，相对增悲，方期各自护持，看儿孙早晚有成，胡独匆匆先我逝；平生非侠非豪，薄彼利名勇于赴义，中更家园索寞，恒情难遣，犹复仍前慷慨，与亲旧解推弗懈，洎今历历系人思。
挽杨亦庐山长
作者：刘长佑
朝代：清
体裁：联

经师、人师，遽成定论；直友、谅友，重晤何年。
挽杨树屏同年
作者：刘长佑
朝代：清
体裁：联

不负平生言，比值急流能勇退；可为后辈法，最钦晚节有馀香。
挽江达川亲家
作者：刘长佑
朝代：清
体裁：联

同援皖北，君志独伸，同宦峤西，君誉独多，展布正无穷，伤心直道难容，抑郁以死；相聚故园，我生何幸，相违末路，我计何左，居游亦有数，回首乡关伊迩，怅憾莫名。
偕张雨畦之维扬重过金陵见春燕营巢感作
作者：刘长蔚
朝代：清
体裁：七言绝句

春到群山碧四围，江南王谢已全非。可怜同是营巢雁，更向谁家门巷飞。
捕蝗过句容武胜湖登周瑜将台望吴读庵
作者：刘长蔚
朝代：清
体裁：七言律诗

庵传吴帝读书塾，湖峙周郎拜将台。三国战争今已矣，千秋遗迹尚雄哉。山横句曲五花列，风卷平沙万马来。我亦将兵愧刘猛，飞蝗结阵乱云堆。
江行即事
作者：刘长蔚
朝代：清
体裁：古风

当春远行迈，挂帆江之湄。日暖波空明，潮来风倒吹。来船亦何速，去船亦何迟。只争迟速间，安知非天时。我生如乘舟，破浪长风随。所恃惟忠信，履险皆如夷。达人贵知命，世俗争先机。终须登彼岸，奚问迟速为。
潜川即景与吴三峰霍瑞斋分韵得严字
作者：刘长蔚
朝代：清
体裁：七言律诗

久闻冶父称名胜，此日登临迥出凡。西面晴云生远岫，一湖春水送轻帆。渔歌互答青帘渚，积雪微寒白石岩。我欲卜邻毛义里，遂初好署散人衔。
登凤台山
作者：刘长蔚
朝代：清
体裁：七言绝句

客游容易又东风，夹道桃花马映红。独上凤台峰上望，故乡只在白云中。
舟泊高良涧晤胡雨村表舅感成二律·其一
作者：刘长蔚
朝代：清
体裁：五言律诗

少小离乡久，良朋讯渺茫。问名知戚谊，话旧感沧桑。世乱衡文贱，家贫作客常。年来慕投笔，愧怍嫁衣裳。
舟泊高良涧晤胡雨村表舅感成二律·其二
作者：刘长蔚
朝代：清
体裁：五言律诗

十载终天恨，从戎志不群。归来逢父执，何处吊严君。烽火悲遗泽，关山怅暮云。扁舟泊湖上，相对话斜曛。
过九公山
作者：刘长蔚
朝代：清
体裁：七言绝句

山光树影碧苍茫，两岸平沙午夜霜。深谷鸡犬天欲曙，一鞭残月马蹄忙。
过军铺望先君驻营旧址
作者：刘长蔚
朝代：清
体裁：五言律诗

莽莽尘沙起，龙舒旧战场。而今空壁垒，往事付沧桑。白骨迷衰草，忠魂陨夕阳。登高望先泽，涕泪满征裳。
长相思
作者：刘问陶
朝代：清

风满楼。月满楼。风月随缘春复秋。相思白了头。载花舟。载春舟。又载人归空凤楼。教人怎生休。
泰伯墓
作者：刘雷恒
朝代：清

玉鱼金碗思悠悠，谁重皇山土一抔。曾忆世家传太史，况从至德表尼丘。云凝故宅银床冷，月落平墟碧树秋。让国更推吴季子，应知高节自孙谋。
百字令·无题
作者：刘雷恒
朝代：清

早知离别，悔当初、一笑等闲心许。自与云英成闲隔，回首玉京迷路。箧扇凉深，机丝露湿，冉冉三秋暮。钿蝉零落，伊州一曲谁鼓。就里多少相思，缄愁欲发，只欠归鸿度。竟夕清砧将远梦，分付月明来去。小影熏香，新诗断带，触著添愁绪。寄声安否。此情惟感鹦鹉。
阖闾城
作者：刘雷恒
朝代：清

当年相士作三门，涧绕桃花尚有村。一自射台悲宿草，仅留盘坞散朝暾。湛卢已出湘江水，长乐空归二女魂。早暮江心风浪起，鸱夷来往诉沉冤。
固关道中
作者：刘震
朝代：清

崎岖天路仄，径绝险摩空。直此盘回上，何难霄汉通。阴晴山向背，苦乐辙西东。百二秦关接，重重控禹功。
岘山
作者：刘震
朝代：清

当涂典午事纷纭，西蜀山川付暮云。我到岘山无泪洒，秋风曾拜卧龙坟。
峄山湖余紫岩太守同作
作者：刘震
朝代：清

扁舟北来太行左，拄颊微吟效《梁父》。岱宗千里蔽浮云，湖波仿佛商羊舞。冥鸿亦似畏惊涛，天半群呼声正苦。春前堤岸今湖心，尚有禾苗碍柔橹。主人诗情最高远，指点苍茫作怀古。秦皇李斯安在哉！峄山碑断苍烟埋。君看湖水乘秋涨，犹带咸阳暴气来。
峄山湖余紫岩太守同作
作者：刘震
朝代：清
体裁：古风

扁舟北来太行左，拄颊微吟效《梁父》。岱宗千里蔽浮云，湖波仿佛商羊舞。冥鸿亦似畏惊涛，天半群呼声正苦。春前堤岸今湖心，尚有禾苗碍柔橹。主人诗情最高远，指点苍茫作怀古。秦皇李斯安在哉，峄山碑断苍烟埋。君看湖水乘秋涨，犹带咸阳暴气来。
易水歌
作者：刘震
朝代：清

田光一死今古难，荆轲入秦发冲冠。仓黄当日绕柱走，踞坐笑语神犹完。残忍惨刻贾人子，以信服物非齐桓。奈何轻欲学曹沫，可怜易水千秋寒。高渐离，臛其目。人击剑，我击筑。报仇更比漆身苦，两人后先得死所。血随易水流不止，荆高至今犹未死。君不见鲍鱼之臭不可闻，戍卒一叫骊山焚。
望岱
作者：刘震
朝代：清

玉检金泥历代传，振衣千仞是何年。风吹一片青冥色，万朵芙蓉落马前。
甘宁庙
作者：刘震
朝代：清

百骑功成后，将军庙貌存。春秋还血食，风雨正黄昏。墓木神鸦拱，江声战马奔。东吴多俊杰，何地有招魂？
画鹰
作者：刘震
朝代：清

李君知我善苦吟，图画示我开胸襟。芳春烂漫忽如扫，悄然动我三秋心。阴森一树龙夭矫，尺寸行间千尺杳。千尺高柯立鸷鸟，笔洗秋空天色老。霜翎如剑自无敌，集者欲飞飞者击。庭中花木雀倒窥，过眼一飞如箭激。男儿意气敌万人，安能刺促老此身。
祖龙
作者：刘震
朝代：清

六国丘墟九宇恢，更张周典见雄才。驾临东土崇台构，宫压南山复道开。只见壁随山鬼至，那闻药自海船来。阿房转瞬繁华歇，却与《诗》《书》共劫灰。
送罗万峰三首
作者：刘震
朝代：清

佳会不可常，客子心郁陶。他时纵复遇，何以永今朝。严风西北来，辕马鸣萧萧。积雪满天涯，倦鸟思故巢。黯然离别情，泣涕上河桥。河桥无停波，岁月忽已暮。冰霜自峥嵘，征车莫能驻。人生感意气，念子美无度。长安冠盖场，心独切孺慕。挥手尘埃中，面目喜如故。皎皎霜前月，寒菊满径芳。光华相照耀，芳馨袭衣裳。奈何一为别，山川阻且长。蓬根在我足，车轮在我肠。衷情苟不渝，千载永相望。
送罗万峰三首·其一
作者：刘震
朝代：清

佳会不可常，客子心郁陶。他时纵复遇，何以永今朝。严风西北来，辕马鸣萧萧。积雪满天涯，倦鸟思故巢。黯然离别情，泣涕上河桥。
送罗万峰三首·其三
作者：刘震
朝代：清

皎皎霜前月，寒菊满径芳。光华相照耀，芳馨袭衣裳。奈何一为别，山川阻且长。蓬根在我足，车轮在我肠。衷情苟不渝，千载永相望。
送罗万峰三首·其二
作者：刘震
朝代：清

河桥无停波，岁月忽已暮。冰霜自峥嵘，征车莫能驻。人生感意气，念子美无度。长安冠盖场，心独切孺慕。挥手尘埃中，面目喜如故。
九日同友自彩云院访菊至凤阜登文昌阁即景
作者：刘霖
朝代：清
体裁：七言律诗

乍晴天气晚凉吹，胜友闲行过水湄。尽兴待看元亮菊，愁秋却忆少陵诗。帘垂细草轻烟里，树带明湖返照时。今日登高偕旧约，数声啼鸟送归迟。
书斋秋夜
作者：刘霖
朝代：清
体裁：五言律诗

院静重门掩，风轻小阁凉。窗含一树月，菊傲五更霜。塞雁惊寒过，村尨吠漏长。凭栏无限意，灯火伴昏黄。
书窗偶题
作者：刘霖
朝代：清
体裁：五言律诗

地僻心偏远，居闲有草亭。结交联避午，处世不为萍。听雨凉生室，题梅香满庭。不知人尽醉，但识我常醒。
即景
作者：刘霖
朝代：清
体裁：七言绝句

容膝自安山水客，白云数点供朝夕。有人问我近如何，赤足科头扫苔石。
和友山居
作者：刘霖
朝代：清
体裁：七言律诗

愁来愁去总难禁，遮莫闲身入化城。诗债未尝兼酒债，松声不断又钟声。丹枫两岸秋光老，紫岫双鬟暮气清。我亦志耽山水客，渔舟可许共升平。
和友题湖上小隐原韵
作者：刘霖
朝代：清
体裁：七言律诗

曲涧回汀路不穷，参差云树小桥东。一堤烟锁华山月，十里帆开吴苑风。石径苔轻芝尽紫，桂花香暖酒初红。幽居自得清闲乐，胜地相将我亦同。
夜静
作者：刘霖
朝代：清
体裁：五言绝句

汀月寒溪水，风回白露清。雁惊秋叶落，犬吠夜渔声。
宴陆与谦园亭即席赋赠
作者：刘霖
朝代：清
体裁：七言律诗

溪亭习静浣花东，筇杖闲闲事不同。莼菜鲈鱼高士趣，布裙草帽古人风。杯翻竹叶云初敛，座引梅花日正中。珍重主人相待意，自疑身在碧云宫。
寒窗漫兴
作者：刘霖
朝代：清
体裁：七言律诗

无端终日坐南窗，宿雪初消气渐凉。闯破禅心唯有静，过来世界若为忙。已灰枯木还余火，半死寒梅更冒霜。株守年年成底事，懒斟浊酒对斜阳。
晓窗
作者：刘霖
朝代：清
体裁：七言绝句

一帘旭日暖风和，深院无人鸟自歌。行遍小庭花尽泾，始知春雨夜来多。
渡口
作者：刘霖
朝代：清
体裁：七言绝句

景色遥看雨后鲜，淡烟疏柳暮江天。一堤灯火秋风里，知有渔舟宿苇边。
湖上归舟即景
作者：刘霖
朝代：清
体裁：五言律诗

野树悬青嶂，惊鸿入紫冥。溪光收落日，村火起寒星。匹马三叉路，孤帆十里亭。行从归客晚，蒲柳望中零。
病起
作者：刘霖
朝代：清
体裁：七言绝句

柴门寂寂往来稀，新茗重教试一旂。风定落花红日舞，阑干倚遍燕双飞。
石塘山望湖
作者：刘霖
朝代：清
体裁：七言绝句

渺渺平湖一水长，微风摇动晚花香。渔庄蟹舍烟横处，一叶扁舟送夕阳。
野望
作者：刘霖
朝代：清
体裁：七言律诗

平楚苍茫黛色横，暮烟深锁夕阳轻。帆开吴苑千峰秀，水入梁溪一带清。断续渔歌归别浦，抑扬雁唳破愁城。青霜几夜丹枫冷，闲倚长松看月明。
野步
作者：刘霖
朝代：清
体裁：七言绝句

偶从林下步斜晖，麦秀渐渐绿未稀。稚子不知春已暮，牵衣笑说豆花肥。
闲居
作者：刘霖
朝代：清
体裁：五言绝句

居贫何所事，始觉萧闲妙。掩卷无与言，逢人但微笑。
题友别墅
作者：刘霖
朝代：清
体裁：五言律诗

半亩闲居地，悠然德可馨。好花笼树白，幽草布阶青。种竹藏啼鸟，依山得翠屏。数杯新茗后，醉眼若为醒。
浣溪沙
作者：刘霖恒
朝代：清

倩得蕉阴护石栏。空庭鹤小步珊珊。几回幽梦未全阑。雨点无多敲夜静。乌啼一半送春残。澹寒生处怯衣单。
挽张百熙联
作者：刘青燃
朝代：清
体裁：联

萃五大洲淑气，特起斯人，立功德言名，奇文综归先正传；为四千年学界，别开生面，化古今中外，历史能留没世称。
寄李侍御余三同年
作者：刘青芝
朝代：清

骢马乘来四载馀，京华处处避幡旟。饱闻圣主求言诏，未见诸臣《谏猎书》。岂是阳城方简默，不劳永叔代踌躇。老生局外多私计，勿使吾曹望或虚。
赵跃斋彭翰文两太史自滇南典试归饮余七一草堂酒酣跃斋出诗扇以赠诗乃试院作也依韵酬之
作者：刘青芝
朝代：清

柴门花柳锁风烟，迎客檐前月正圆。四座欢声摇烛彩，三更杯影倒星躔。论心漫许陈雷友，顾步终输李郭仙。入手青团光怪起，半天飞堕白云篇。
有所思寄雨苍季平兄弟
作者：刘青莲
朝代：清

问予何所思，渺在千里友。复问思何切，少交今白首。古交淡如水，今交浓如酒。酒浓祇能暂，水淡乃可久。久要百年心，暂好一朝口。敦古君锐先，薄今我怯后。贞坚霜后松，摇落风前柳。两地各努力，千载期不朽。
夏日诸同人小集晚过龙泉寺南风氏园看古松限韵同赋
作者：刘青藜
朝代：清
体裁：古风

駃雨驱炎歊，云駮日吞吐。微风吹九畹，幽香散旷宇。天公真解事，快此兰台聚。满堂尽豪俊，碌碌何足数。嘉筵既忝预，珍赐复幸睹。馀兴到龙泉，怪松寻邻圃。盘拿低俯地，云垂长虬舞。洗盏坐其阴，苍翠清肺腑。新诗出怀袖，健笔凌白甫。伊昔山巨源，风月时挥麈。不闻启事暇，更作竹林伍。千秋留馀欠，好待西陂补。
孟德疑家
作者：刘青藜
朝代：清

铜雀凋零鸳瓦残，西陵遗冢遍河干。不知歌吹层台妓，冷魄还从何处看？
宿友人宅有赠
作者：刘青藜
朝代：清

小巷城根僻，空庭月影寒。家贫偏好客，身健早休官。绿剪霜畦短，黄分湖蟹团。他年鸡黍约，争敢忘馀欢。
将赴都门
作者：刘青藜
朝代：清

十载长安道，风尘鬓欲皤。天宁哀志气，人尽笑蹉跎。日落汾丘垒，冰胶䩐勒河。又驱羸马去，惆怅意如何？
杜少陵墓
作者：刘青藜
朝代：清

万里清明节，回头忆北邙。可怜出巫峡，曾未到襄阳。故国三千里，羁魂二十霜。蹉跎稷契志，终古恨茫茫。
汲县赠同年杨木天
作者：刘青藜
朝代：清

不上天津旧酒楼，五年常忆董糟丘。竹书冢畔重携手，暮雨啼鹃无限愁。
稗子行
作者：刘青藜
朝代：清
体裁：古风

妇子纷纷携笤篚，齐向荒郊收稗子。晨出暮归收几何，一斗才舂二升米。莫嫌此物太艰难，犹胜田间把耒耜。今年五月月离毕，沧海倒翻泻不止。拍天巨浪浸层城，平原洼地可知矣。小麦湿蠹秋禾空，辛苦何曾咽糠秕。天生稗子惠孑遗，残喘暂延全杖此。只愁采掇会当尽，鸿雁嗷嗷饥欲死。
稗子行
作者：刘青藜
朝代：清

妇子纷纷携笤篚，齐向荒郊收稗子。晨出暮归收几何？一斗才舂二升米。莫嫌此物太艰难，犹胜田间把耒耜。今年五月月离毕，沧海倒翻泻不止。拍天巨浪浸层城，平原洼地可知矣。小麦湿蠹秋禾空，辛苦何曾咽糠秕。天生稗子惠孑遗，残喘暂延全杖此。只愁采掇会当尽，鸿雁嗷嗷饥欲死。
茶至从友人索仙翁观乳泉因忆旧游
作者：刘青藜
朝代：清

环襄山者八，槎牙罗羽卫。高阳尤挺拔，鹏褰丁戊位。传闻葛孝先，修真此焉憩。丹灶冷松崖，双井留石碣。忆昔踏青鞋，赤壁苏游岁。霜飞旷野清，云断长空霁。同行八九人，其六余兄弟。盘回陟层峦，紫翠侵衣袂。黄冠导客行，指点话遗事。前临古殿脚，瞥眼泉溶潏。垂垂滴复凝，脉缕殊微细。稍下汇为池，盈盈侵阶砌。其色如牛乳，其纹乃蝉翅。甘露唇未沾，掬来知仿佛。旋呼活火煎，山风吹兰蕙。叹息谓同人，此物信灵异。陆羽刘伯刍，品目胡遗弃。茫茫天壤间，何处无珍秘。物必待人传，不然终幽翳。举盏贺山灵，发潜快吾辈。誓将谢尘鞿，把茅向此地。回头已十年，屐齿谁为泥。林壑梦旧游，猿鹤空怨唳。有客顾渚来，紫笋蒻笼遗。枯肠久未搜，蟹眼急欲试。虽无调水符，犹识玉洞味。君家傍山根，挹注颇容易。愿言烦樵青，军持为我寄。
赠车同
作者：刘青藜
朝代：清

痴云压长空，荒郊风栗冽。敝裘毛已秃，疲驴骨欲折。回君何所之？语次气哽咽。子妇往归宁，一病遂永诀。淮西有书来，返榇资囊竭。况有小儿女，呱呱须担挈。灯昏漏且残，为君中肠结。麦舟愧古人，惆怅明朝别。友朋何寥寥，人事兼聚散。一饭别君庐，时日不可算。子嗟丧频仍，余苦病居半。酸辛勿重陈，倒箧烦点窜。但愧岭头泷，波澜怯河汉。佳恶吾自知，洪炉休辞锻。后会总茫茫，莫负灯花灿。
赠车同·其一
作者：刘青藜
朝代：清
体裁：古风

痴云压长空，荒郊风栗冽。敝裘毛已秃，疲驴骨欲折。回君何所之，语次气哽咽。子妇往归宁，一病遂永诀。淮西有书来，返榇资囊竭。况有小儿女，呱呱须担挈。灯昏漏且残，为君中肠结。麦舟愧古人，惆怅明朝别。
赠车同·其一
作者：刘青藜
朝代：清

痴云压长空，荒郊风栗冽。敝裘毛已秃，疲驴骨欲折。回君何所之？语次气哽咽。子妇往归宁，一病遂永诀。淮西有书来，返榇资囊竭。况有小儿女，呱呱须担挈。灯昏漏且残，为君中肠结。麦舟愧古人，惆怅明朝别。
赠车同·其二
作者：刘青藜
朝代：清

友朋何寥寥，人事兼聚散。一饭别君庐，时日不可算。子嗟丧频仍，余苦病居半。酸辛勿重陈，倒箧烦点窜。但愧岭头泷，波澜怯河汉。佳恶吾自知，洪炉休辞锻。后会总茫茫，莫负灯花灿。
送伯章南归
作者：刘青藜
朝代：清

帝城春雨日霏霏，孤雁离群独自飞。最是客中肠断处，车轮声尽掩禅扉。
蒋家渡晚眺
作者：刘青震
朝代：清

浮云淡淡晚天晴，远水孤帆混太清。落日渔樵喧渡口，隔堤烟火出柴荆。平原趺坐侵秋草，驴背吟诗入暮城。却羡老僧无世事，禅关深锁一钟鸣。
上海城隍庙有园一区花木蓊翳流水萦带颇饶幽趣俗名小西湖秋日与外子过此作歌纪之
作者：刘韵
朝代：清

小西湖，湖水清，沦涟一勺分仙瀛。有亭翼然如建瓴，文阑百摺环螺屏。疏荭断蓼映秋色，此中可寻鸥鹭盟。小云台，山石叠，奇礓竦削苔翠积。腾空恍挟怒猊舞，卧云似作蟠龙蛰。剔透玲珑无傍依，此中疑有神仙窟。我来海国游，秋光满林圃。树头嘒蝉静，池面喁鱼聚。霜枫落叶任低昂，篱菊延芳作宾主。宛延山下径，回环湖上堤。登临既乘兴，吟眺几忘疲。小桥长廊缓缓步，行尽湖堤觅山路。山颠风景无限好，一览吴淞雪树渺，归来好趁夕阳时，山渌湖光黯相照。
书福山王婉佺夫人列女传注后
作者：刘韵
朝代：清

更生西汉儒，举行冠群彦。立朝遇闇主，宫寝恣荒宴。戒昧司晨鸡，谣起涎尾燕。忧深托讽谕，表进《列女传》。精胜匡衡疏，谲异谷永谏。七篇举其纲，百人萃厥选。王政首母仪，阴教系治典。其次及贤明，家国佐安奠。仁智德乃尊，贞顺性斯善。处变重节义，遴才取通辩。有劝必有惩，孽嬖居其殿。徽音慕肃雍，容饰薄盼倩，上自翚翟贵，下逮荆布贱。众美既毕陈，四德亦备见。鞶鉴昭千秋，搜讨信云遍。谁欤续补辑，两京厕名媛。纵增彤管辉，未免时代舛。昔闻大家注，训故藉排纂。又闻《长康图》，丹青妙独擅。恨生千载下，古本失流转。东海有女宗，观书目如电。徵诗订三家，集解编八卷。残文补阙漏，奥义畅推衍。同时得梁氏，振绮罗文献。笺释足并行，汉学留一线。披函日循诵，淑范生敬羡。颇思绘屏风，遗像识真面。联代铸金事，朝夕薰香荐。远愧孙夫人，列传系序赞。三复中垒书，述古发长叹。
侍姑冯夫人游石鼓山
作者：刘韵
朝代：清

佐馂得馀閒，游山觅幽赏。晨兴奉板舆，意在怡色养。出郊二十里，境渐异墨尘坱。奇峰迎面来，松筱密如幌。穹窿大石鼓，擘自巨灵掌。鸟道盘一线，螺屏列万丈。舆夫作蛇行，蜿蜒陟林莽。古刹峙山椒，结构极闳敞。衣钵五代遗，榱桷普陀仿。登攀屴崱峰，白云任俯仰。岩洞探灵源，仙踪殊惝恍。翼然水云亭，愚斋署诗榜。寺门涌泉出，有池数弓广。久旱从不枯，佛法现龙象。寺左喝水岩，壁錾大士像。活活龙头泉，激轮钟自响。右瞰达摩洞，幽僻莫可状。面壁悟禅机，眼底颈明朗。纵无换骨丹，颇萌出尘想。慈姑困步履，扶掖代藜杖。不愁暝色催，愿睹白毫放。停车为少留，归路月已上。
寄外子海上
作者：刘韵
朝代：清

萱闱日日盻归槎，腊鼓声中未到家。曾约秋窗评菊谱，翻劳烟驿剪梅花。
将随外子南游留别红雨楼
作者：刘韵
朝代：清

缃桃压槛绿阴稠，妆镜安排是此楼。琴簟将移花似泣，珠栊欲卸鸟知愁。凿楹万卷留纱护，黏壁千篇启箧收。默祝慈姑春不老，年年海屋数添筹。
携忠儿归甬上别外子
作者：刘韵
朝代：清

自暌慈姑侧，五历暑与寒。宦辙随闽峤，攀陟恒苦艰。眷念姑恩重，昕夕愁眉攒。纵有淑贤娣，耿耿心未安。君也为贫仕，还里良亦难。显扬志犹沮，待时振羽翰。吾病亟思归，且得共馂餐。有子甫八龄，可博含饴欢。中馈付姬媵，传舍影不单。功业君自勉，井臼吾当殚。偕隐俟异日，临别增辛酸。
暮秋病起
作者：刘韵
朝代：清

年来多病少欢愉，离得绳床若梦苏。理鬓漫将尘镜拂，添香犹倩小鬟扶。懒收红叶题银管，爱折黄花插玉壶。惆怅寒窗风雨夜，书帏照影一镫孤。秋光黯淡透虚棂，石鼎香飘药火青。听雨梦回惊蟋蟀，临风身怯颤蜻蜓。久疏井臼惭梁案，苦忆乡园隔谢庭。且对高堂说强健，亲携菊酒慰衰龄。
暮秋病起·其一
作者：刘韵
朝代：清

年来多病少欢愉，离得绳床若梦苏。理鬓漫将尘镜拂，添香犹倩小鬟扶。懒收红叶题银管，爱折黄花插玉壶。惆怅寒窗风雨夜，书帏照影一镫孤。
暮秋病起·其二
作者：刘韵
朝代：清

秋光黯淡透虚棂，石鼎香飘药火青。听雨梦回惊蟋蟀，临风身怯颤蜻蜓。久疏井臼惭梁案，苦忆乡园隔谢庭。且对高堂说强健，亲携菊酒慰衰龄。
楼居即事
作者：刘韵
朝代：清

开轩俯瞰尽桃花，映带衣裾灿晓霞。雨后收花待春雪，为儿靧面作妍华。
白云寺
作者：刘韵
朝代：清

寂寞白云寺，当门好鸟鸣。日高山雾薄，风定树烟横。岩底闻人语，墙头落涧声。飞仙渺难即，何处学长生。
送外子于役秦中
作者：刘韵
朝代：清

壮矣此行役，横腰佩太阿。探奇历西岳，陟险渡黄河。风雪关前重，豺貙塞外多。归期宜早决，堂上鬓双皤。
陪王霨斋夫人登钓龙台
作者：刘韵
朝代：清

鱼軿揽胜得追从，遥指高台是钓龙。出海烟岚迷树色，摩厓碑碣剔苔封。久销霸业沈枯井，平挹秋光接远峰。眼力尽时转空阔，待看健笔写云松。
哭培园叔四首·其一
作者：刘鳌
朝代：清
体裁：七言律诗

浮云偏向少微漫，往事追维惨不欢。两载提携深缱绻，五更魂梦忽摧残。藜光黯淡门庭寄，书幌萧条座帐寒。最是数行遗训在，每经翻卷泪难干。
哭培园叔四首·其三
作者：刘鳌
朝代：清
体裁：七言律诗

数奇侘傺叹途穷，望重吾宗运未通。漫道孙阳来冀北，空悲祖逊老江东。鸰原泪逐莪庭洒，鹄翮飞随蝶梦冲。历尽风波惊暂定，那堪九日泣青枫。
哭培园叔四首·其二
作者：刘鳌
朝代：清
体裁：七言律诗

敦伦睦族抱全真，挹得温和胜饮醇。烝又早培同气脉，解排先体各支亲。名倾雅俗衣冠古，学贯天人月旦新。今日不堪回首忆，怜余熏炙更何人。
哭培园叔四首·其四
作者：刘鳌
朝代：清
体裁：七言律诗

天道茫茫未足凭，老成惨夺痛难胜。厚园已失春风被，莘屋谁将学海矜。半夜文光寒北斗，一川月影冷西陵。阶前玉树方争茂，克振家声勉敬承。
春日感怀寄呈包尹农
作者：刘鳌
朝代：清
体裁：古风

春风袅袅吹新柳，折得纤条不盈手。堪叹韶光如掷梭，四十年来一回首。身世依稀类转蓬，富贵功名终何有。忆昔言深交亦深，臭味异苔本同岑。忘形尔汝两无猜，往往取酒互酌斟。客途邂逅屡相遇，诙谐齿颊抒情素。论文时觉清风生，谈剑还看碧山暮。愁绝萧萧斑马鸣，渭北江东隔云树。嗟余踪迹恋榆汾，翘企天末伤离群。故人可望不可即，何事车声辘轳闻。幽怀未识向谁诉，令我终日思纷纷。惆怅恨无缩地术，洪崖拍肩谈促膝。空斋寂寞太无聊，闲数梅花飞石室。
客馆蟋蟀
作者：刘鳜
朝代：清

生即不逢春，风霜遍历身。长鸣惟向月，入户暂依人。旅寄天蝼穴，寒铺落叶茵。客愁正繁剧，漫诉尔酸辛。
秋感
作者：刘鳜
朝代：清

凭栏远眺仲宣楼，景物萧条逼晚秋。枫叶浸霞红石径，芦花飞雪白汀洲。笙歌梦踏扬州月，烟水贫无少伯舟。暝色苍茫天渐缩，蛩声四野为谁愁。客散堂空掩敝扉，一庭落木坠还飞。倦怜白雁还南北，笑对黄花较瘦肥。再唱郢歌弥寡和，曾经蜀道不知归。间阶徙倚探明月，清露漫天欲湿衣。
秋感·其一
作者：刘鳜
朝代：清

凭栏远眺仲宣楼，景物萧条逼晚秋。枫叶浸霞红石径，芦花飞雪白汀洲。笙歌梦踏扬州月，烟水贫无少伯舟。暝色苍茫天渐缩，蛩声四野为谁愁。
秋感·其二
作者：刘鳜
朝代：清

客散堂空掩敝扉，一庭落木坠还飞。倦怜白雁还南北，笑对黄花较瘦肥。再唱郢歌弥寡和，曾经蜀道不知归。间阶徙倚探明月，清露漫天欲湿衣。
续送春诗
作者：刘鳜
朝代：清

遥忆去年三月晦，云笺曾写送春诗。情丝不断重重续，又是花残燕懒时。
落叶吟
作者：刘鳜
朝代：清

落叶离本枝，何为复合时？时晚多飘风，吹我荡西东。东西非故林，叶叶有悲心。心悲岁流电，拓落成微贱。下受泥涂污，高愁霜露寒。安得邱与壑，零星簇作团。团团守根株，勿论荣与枯。
挽张之洞联
作者：刘鶠华
朝代：清
体裁：联

星气陨津南，空使大名垂宇宙；学风开楚北，还将余泽镇乡闾。
张南村修九华志舟过铜官渚却寄
作者：刘鸿仪
朝代：清
体裁：五言律诗

志欲皈三竺，筇因蹑九华。牙签翻贝叶，笔蕊涌莲花。选胜云生岸，搜奇月印沙。名山记疏略，布地写袈裟。
望黄山
作者：刘鸿仪
朝代：清
体裁：五言律诗

小楼秋树里，正面剪刀峰。远近阴晴变，朝昏紫翠熔。一方青玉案，万朵绣芙蓉。何日寻幽衲，来移化石松。
深庄
作者：刘鸿仪
朝代：清
体裁：五言律诗

尤爱此山好，疏窗对面开。野香侵屐入，空翠上衣来。望远除繁树，搜岩护古梅。为渠多傲骨，不畏雪霜摧。
观南海口
作者：刘鸿儒
朝代：清
体裁：七言律诗

汪洋一派碧天低，何事潮龙不稳栖。喧吼波中横紫塞，风云静里对青齐。晓光登眺俗襟洗，曛暮尘遮彼岸迷。久拟仙槎从性适，飧霞高友愿相携。
重游龙泉寺
作者：刘鸿儒
朝代：清

溽暑郁我怀，携朋寻高爽。出城见南山，幽况夙所赏。龙泉久神异，风雨灵泽广。别来二十年，老健喜重往。密树结层阴，峭壁当沆漭。㟏岈䆗窱入，薜萝分披上。蹑翠陟其巅，大千指诸掌。法王宝地尊，霞光罗万象。景趣犹如昔，理会顿殊曩。探无悟无极，阅有谢有攘。临兹诸缘空，耳目余清响。留连恣遐瞩，浩浩神气朗。桃源勿劳思，舍此将焉访。
由长沙赴衡州访高螺舟太守舟中感赋
作者：刘鸿庚
朝代：清

帆力健于马，长沙顷刻过。云遮衡岳影，雪压洞庭波。奋友分荣辱，穷途受折磨。未知东阁畔，梅萼放如何。
登沔阳新堤澄澜楼
作者：刘鸿庚
朝代：清

十二年前暂典州，曾无暇日快登楼。此来春水生江汉，试倚危栏瞰斗牛。波起洞庭皆北泛，雪消巴蜀尽东流。尚书砥柱功勋在，祇要修防处处周。
周敬修同年令怀远致书问太湖政绩赋以答之
作者：刘鸿翱
朝代：清

万仞青山围画城，一湖波浪放船行。地真山水争奇处，人是羲皇向上情。大半渔樵为世业，无多雀鼠任乡平。武陵何用官经理，不必桃源问政声。
差次芜湖谒灵泽孙夫人祠
作者：刘鸿翱
朝代：清

鲛室龙宫葬玉凫，汉家王气日西徂。峡云直去犹通蜀，江水横流不向吴。精卫何年填巨壑，湘灵终古怨苍梧。永安宫在蚕丛外，万里关山得到无。
冬日感怀
作者：刘鸿谟
朝代：清
体裁：七言律诗

投笔班生曾出关，霜侵两鬓渐成斑。江心浪拍云端月，驴背人行雪里山。燕市三年空仆仆，魏风十亩且闲闲。半生壮志消磨尽，拟订樵渔共往还。
梅花
作者：刘鸿谟
朝代：清
体裁：七言律诗

装点寒林别样新，卧残纸帐共谁论。颇宜魏晋谈禅处，似薄羲皇后代人。淡月影分孤岭瘦，微风香透一帘春。清狂诗兴凭长助，欲种年年未了因。
燕子矶寄杨嘉芝吏部
作者：刘鸿谟
朝代：清
体裁：七言律诗

为报周南太史公，山川信美大江东。穷搜燕子矶头翠，乱舞杏花村里红。撒手悬崖何住着，当头明月自凌空。故人误落尘樊内，今夜抽帆挂快风。
登黄鹤楼
作者：刘鹗
朝代：清
体裁：七言律诗

清晨携酒出花堤，试一登临万象低。神女昔留苍玉佩，土人犹唱白铜鞮。江流直扑严城下，山势争趋汉水西。此去荆州应不远，倩谁借取一枝栖。
挽左宗棠联
作者：刘麒祥
朝代：清
体裁：联

与先君道义论交，始参戎幕，继总师干，出处本同途，惟我公绩懋中兴，媲美汾阳兼寿考；在小子驰驱感激，昔侍酒泉，今从海峤，裁成荷逾分，恸此日星沉五丈，空瞻遗像肃清高。
挽曾国荃联
作者：刘麒祥
朝代：清
体裁：联

并文正应时而出，雨花台畔，战绩犹存，不独晋粤两疆，困苏嗷雁，秩宗三礼，业炳咨夔，威望震华夷，世爵允宜盟铁券；溯先君敦好以来，风木庭前，乔荫幸托，讵料牛斗槎渺，才送司农，箕尾星沉，又伤太傅，大江流日夜，悲声何忍听铜琶。
挽郭嵩焘联
作者：刘麒祥
朝代：清
体裁：联

学兼汉宋，业贯中西，七十年呕尽婆心，总效河间求实际；人望神仙，我怀父执，三千里飞来噩电，独从海上哭秋波。
挽曾纪泽联
作者：刘麟祥
朝代：清
体裁：联

中朝物望，绝国殊勋，往事忆灵楂，沧海曾随天使命；两世通门，百年戚里，怆怀失乔木，暮云难遣我心悲。
挽曾纪泽联
作者：刘麟祥
朝代：清
体裁：联

于公勋业足千秋，叹时事方殷，沧海横流更谁恃；惟我交亲阅两世，感裁成逾分，涓埃图报痛无由。
古奇峰福神庙题壁断句
作者：刘黎光
朝代：清

天外波涛何限阔，眼中城郭自然图。评诗有料山奚管，待客无僧酒作徒。
怀家兄黄铸及舍弟文振
作者：刘鼎
朝代：清

最是春风大被宽，东山别后始知寒。池塘绿草长遥梦，桃李芳园不共看。路远裁书逢使少，家贫负米事亲难。天涯雾露须珍重，记得丁宁滏水干。
挽曾国荃联
作者：刘鼒
朝代：清
体裁：联

海隅全靖妖氛，经七年砥柱东南，帝谓元勋资坐镇；节署欣瞻福曜，才数月暌违左右，公胡远道赋游仙。
宿秦氏山庄和忠宪高公水居诗
作者：刘齐
朝代：清

林亭传自古，揽眺意偏新。渐与风尘远，方知鱼鸟亲。水分千涧月，云护四堤春。独坐心无事，开窗数绿筠。
晓渡蠡湖
作者：刘齐
朝代：清

秋日湖干爽气横，更逢初曙景逾清。烟收远树山徐出，月落寒涛水正平。渔唱忽随霜露起，扁舟共载几人行。平吴事业今谁在，一领蓑衣万古情。
对联
作者：刘齐衔
朝代：清
体裁：联

昌黎文必自己出；君实事可对人言。
挽曾国荃联
作者：刚毅
朝代：清
体裁：联

有汾阳之望，有大范之才，伟绩佐中兴，半壁东南仰元老；以文正为兄，以惠敏为侄，鞠躬贞晚节，一门忠孝尽完人。
对联
作者：初彭龄
朝代：清
体裁：联

当局能肩天下事；读书要见古人心。
秋日屯留道中
作者：励宗万
朝代：清

迤逦平沙一径通，驱将溽暑仗金风。人行翠陌青畴里，秋在绵云絮雨中。砧杵隔村时送响，旌旗临水偶摆红。两年三过铜鞮路，吟到丹枫兴不穷。
秋日屯留道中
作者：励宗万
朝代：清
体裁：七言律诗

迤逦平沙一径通，驱将溽暑仗金风。人行翠陌青畴里，秋在绵云絮雨中。砧杵隔村时送响，旌旗临水偶摇红。两年三过铜鞮路，吟到丹枫兴不穷。
次答瞿云墀留别韵
作者：励廷仪
朝代：清

淹留拟判年，言别各凄然。苦雨黄花后，悲风落叶前。萧斋悬客榻，匹马度寒烟。属和知音少，相思欲辍弦。
白马篇
作者：励廷仪
朝代：清

白马黄金勒，四足随风起。千金买宝刀，六郡良家子。朝齧阴山雪，暮饮长城水。横行薄瀚海，一日能千里。雪仇不顾身，报主宁恤死。壮士悲暮年，良马惜暮齿。坐老风尘中，穷年胡为尔。月出沙碛黄，日落塞云紫。独立横秋风，长嘶谢知己。
秋怀
作者：励廷仪
朝代：清

风凄梧自脱，露滴鹤知警。长空满秋思，高云寄孤永。飞鸟倦斯还，退犹不失猛。循涂乏善步，利用愧短绠。置身材不材，焉知非天幸。逍遥撰兹辰，烦嚣得暂屏。
重阳
作者：励廷仪
朝代：清

白云红叶动关愁，聊把清尊当卧游。烂醉莫题明日事，黄花虽好是穷秋。
除夕
作者：励廷仪
朝代：清

十载长安逼岁除，于今情味较迂疏。童心只喜年光换，壮志偏惊岁月虚。渐沥声催残腊雪，氤氲香绕紫宸居。趋庭叨得天厨味，又拜新恩出直庐。
题张侍郎子大朴园图
作者：励杜讷
朝代：清

金谷已榛芜，平泉谁继作。繁华销歇只转瞬，永世长存惟淡泊。司马功成恣燕间，胸中自有真丘壑。一区别业隔尘嚣，萦带河流负城郭。寻常花木缀青幽，几楹轩槛辞丹雘。粳稻千畦绿映墙，芙渠十里香侵幕。无边野趣供流连，偶尔壶觞留太仆。清白高风奕叶传，太史声华在木天。朴园先生绳祖武，蓬山虎观资仪矩。言会昌时未易酬，故园久侍烟霞主。松菊栽培插竹篱，扫除三径开蔬圃。总是象贤师俭意，不增一椽与尺土。缅怀先泽梦游频，却喜王蒙写逼真。滏原风景原殊绝，衬贴林亭照耀人。展卷低回生远思，何时卜宅结芳邻。
刘农伯过访静公适至谈论甚快别后有诗见寄依韵答和
作者：劳乃宣
朝代：清

晓月犹悬玉一弯，蓬门无客昼常关。故人方喜骑驴到，邻叟俄逢弭策还。世事共悲渊底日，乡心对语梦中山。何时双桨桑阴下，与子追随十亩閒。
刘聚卿参议出示大小二忽雷唐宫乐器也
作者：劳乃宣
朝代：清

示我当筵两忽雷，刘郎古意抱琼瑰。摩挲别动兴亡感，曾奏唐宫法曲来。
后车厂歌
作者：劳乃宣
朝代：清

晴峦抱丛薄，野水萦孤村。驱车荦确中，来款村肆门。坐中一老叟，白发垂缤纷。叩我来何方，问姓惊重陈。曩有劳委员，按事曾来存。今君与同族，彼是君何人。笑言我即是，狂喜如有神。大呼是天降，果是吾神君。吾村昔年狱，家家皆戴盆。鹰鹯一搏击，怨毒从兹伸。荏苒三十年，念诵今犹新。导我还其家，儿女罗饎餴。偕我陟林麓，指点鸿雪痕。峰岚犹蔼蔼，原隰犹畇畇。回首若梦境，惝恍移心魂。老者闻我来，重道当日恩。壮者闻我来，缅述儿时闻。杂遝话旧事，语拙情弥真。愧我德凉薄，得此殊不伦。此邦俗良厚，足可称里仁。愿言挈细弱，来结山家邻。为我求山田，叱犊耕春云。为我觅村舍，茅檐纳朝暾。呼儿学把耒，植杖观耔耘。晨炊饱脱粟，夕膳甘菜根。愿为童子师，执卷故业温。理乱不入耳，共作羲皇民。夕阳下西崦，我仆促返轮。幽栖坚后约，临别还谆谆。
和沈盦守岁感赋用元遗山甲午除夕诗韵
作者：劳乃宣
朝代：清

发愤谁能识史迁，无言我欲效焦然。浮云身世离群雁，逝水光阴下濑船。旧岁几人思汉腊，寒宵有鹤话尧年。山中甲子今何日，醉读《离骚》独问天。
归耕釜麓出都感赋
作者：劳乃宣
朝代：清

南云望断故山苍，且荷犁锄倚太行。渔父笑人殊楚泽，居民爱我即桐乡。漫将食藿歌空谷，便拟搴薇步首阳。回顾觚棱天尺五，临歧惟有涕浪浪。
车厂歌
作者：劳乃宣
朝代：清

车厂村，青山为壁溪为门。中有良田几千亩，父老菑畬子孙守。上有租税供天家，下有余粮活子妇。生不见县吏面，老不入县官衙。年年饱看桃源花，一朝部符忽下县。农家田是王家佃，分茅故府有藏书，蕞尔齐民敢私擅。赫赫王家奴，巍巍贤令君。红旗耀白日，遍插峰头云。峰头云，泪如雨。从此农家无寸土。王家赋重皇家轻，嗟我乃作王家氓。催租吏来谷未熟，鸡飞过篱儿女哭。吞声不敢惹吏嗔，拌向前村卖黄犊。我今捧檄来咨询，村民语我双泪沦。但愿死作皇家鬼，不愿生作王家人。村民村民毋蹙蹙，此日明良正相勖。为尔谱作车厂歌，聊当监门图一幅。
过金陵丰润门
作者：劳乃宣
朝代：清

江表回车日未昏，凄凉丰润有新门。经过莫制西州泪，碧血难招蜀道魂。
雨中偶作
作者：劳乃宣
朝代：清

细雨霏霏酿暮寒，春深犹怯敝裘单。崖根石润生新溜，楼角窗虚失远峦。海上有书诗债逼，山中无事睡乡宽。胡床且觅瞢腾梦，一任林花满地残。
题自订年谱后
作者：劳乃宣
朝代：清

偃蹇乾坤一腐儒，老来牛马任人呼。铜仙阅尽沧桑劫，剩有难忘是故吾。吾谋不用拂衣归，绕屋清流静掩扉。领略乡园风味好，冬舂米软晚菘肥。筑室盈廷社鬼谋，坐看鱼烂更谁尤。鸿飞祇有冥冥去，回首天阊涕莫收。回头往事已成烟，聊记鸿泥旧日缘。自序敢希班马笔，愿随五柳传同传。
题自订年谱后·其一
作者：劳乃宣
朝代：清

偃蹇乾坤一腐儒，老来牛马任人呼。铜仙阅尽沧桑劫，剩有难忘是故吾。
题自订年谱后·其三
作者：劳乃宣
朝代：清

筑室盈廷社鬼谋，坐看鱼烂更谁尤。鸿飞祇有冥冥去，回首天阊涕莫收。
题自订年谱后·其二
作者：劳乃宣
朝代：清

吾谋不用拂衣归，绕屋清流静掩扉。领略乡园风味好，冬舂米软晚菘肥。
题自订年谱后·其四
作者：劳乃宣
朝代：清

回头往事已成烟，聊记鸿泥旧日缘。自序敢希班马笔，愿随五柳传同传。
题青岛新居
作者：劳乃宣
朝代：清

海色苍茫外，还疑别一村。窗虚山作画，林密树为门。宴坐时忘我，携行或弄孙。不知寰宇内，万里战云昏。
南还示玉初
作者：劳乃宽
朝代：清

机云入洛旧齐名，倦鸟思还约耦耕。愿尔早将尘鞅脱，一帆逐我阖闾城。
还嘉兴视玉初疾
作者：劳乃宽
朝代：清

白头兄弟话镫前，旧事依稀记昔年。怕上芝桥桥上望，山丘华屋倍凄然。宏文馆外少人行，寂寞门阑碧藓生。记得白袍如鹄立，满身风露听呼名。杨柳湾头噪晚鸦，金陀故里夕阳斜。庄严独有精严寺，却少墙阴梓树花。
还嘉兴视玉初疾·其一
作者：劳乃宽
朝代：清

白头兄弟话镫前，旧事依稀记昔年。怕上芝桥桥上望，山丘华屋倍凄然。
还嘉兴视玉初疾·其三
作者：劳乃宽
朝代：清

杨柳湾头噪晚鸦，金陀故里夕阳斜。庄严独有精严寺，却少墙阴梓树花。
还嘉兴视玉初疾·其二
作者：劳乃宽
朝代：清

宏文馆外少人行，寂寞门阑碧藓生。记得白袍如鹄立，满身风露听呼名。
兖州登少陵台
作者：劳之辨
朝代：清

诗史才名第一流，高台地是古南楼。须知觐阙麻鞋叟，曾作趋庭彩服游。老去悲秋多感慨，少时怀古独淹留。我来又是千余载，鲁殿秦碑总故丘。
兴济崇真宫
作者：劳之辨
朝代：清

故宫创建出椒房，当日金张久北邙。过客停桡休怅望，十三陵树总苍凉。
台湾杂咏
作者：劳之辨
朝代：清

酿蜜波罗摘露香，倾来椰酒白于浆。相逢歧路无他赠，手捧槟榔劝客尝。
报国寺松歌
作者：劳之辨
朝代：清

慈仁古寺数株松，苍然不与凡界同。二十年前松下径，飞涛谡谡生清风。前殿偃松荫数亩，纵横诘曲枝青铜。后殿高松挺千尺，夜深鸾鹤巢其中。扶疏突兀各异状，株株鳞鬣还相向。翠色凌霜总不凋，苍皮溜雨原无恙。僦居往岁我重过，风前月下长摩挲。偃松就槁高松茂，荣悴相形感叹多。别后多年思劲质，青松不比人颜色。到日还来萧寺寻，似觅生平旧相识。岂知萎谢又非初，枯者无存菀者枯。哦诗空记蟠枝影，泼墨能描直干无。松乎松乎，尔宜植根在万仞之冈，岱顶徕峰傲寒雪。不则宁同处士老，其材支离夭矫足怡悦。不幸偏栽佛国边，树底无端作市廛。玉鱼百镒唐陵出，铜雀千金汉代镌。真松不问问赝贷，忍教灵物埋霜烟。斧斤剪伐虽无虑，生憎俗客来箕踞。一夜西山风雨声，拔根定化虬龙去。
海中岛
作者：劳之辨
朝代：清

海中岛，各一方。耳无帝，目无王。古若兹，况汉唐。胜国末，郑寇强。踞其壤，恣跳梁。乘潮汐，驾帆樯。肆扰掠，毒闽疆。皇赫怒，整斧斨。命楼船，下扶桑。寇日蹙，乃求降。陬兼澨，梯且航。置郡县，破天荒。贡皮币，赋蔗糖。销兵气，日月光。
淮阳道中
作者：劳之辨
朝代：清

东南财赋区，江淮实渊薮。挽粟输神京，贡琛会九有。河伯效厥灵，恪如奉官守。如何神尧世，降割灾畎亩。我来经兹土，不忍重回首。四望尽洪流，莫分培与塿。鹳鹤失低巢，鼋鼍窟高阜。狼籍纷鱼虾，颠连殃鸡狗。萧萧芦荻花，其下惟井臼。茅屋或露尖，稻陇多悬罶。舟行改故道，蒲帆任风走。行旅但张目，长年亦袖手。嗟此一方民，几得耕千耦。筑塞兴大役，愁夫复愁柳。蠲赈荷皇恩，严纶戒箕斗。勖哉奉行者，人事思引咎。
琉璃厂行
作者：劳之辨
朝代：清

长安游冶兼佳丽，春日春风盛鸣曳。白雀争燃莲刹镫，青蛾竞访梳台髻。正阳门外闹元宵，金犊花骢意气骄。十里香尘迷锦幛，三更烟火走虹桥。繁华更属琉璃厂，五色云中黄赤壤。装得龙楼帝子居，烧成鸳瓦冬官掌。人工天巧让皇都，赛月光侔不夜珠。琥珀枕由脂作骨，琉璃钟是玉为肤。陶中变化多奇异，娱人能惬儿童意。觱篥吹来关塞声，葫芦现出鱼龙戏。官署前头作广场，鼎彝书画布成行。子卿善相君平卜，列肆垂帘一一忙。踏歌连臂无休歇，为趁兰镫并华月。玉漏频移纵胜游，金吾不禁因佳节。僦居两载厂门东，年去年来叹转蓬。君不见彩胜银幡仍似昨，春寒又起落梅风。
眺玄武湖歌
作者：劳之辨
朝代：清

鸡鸣十庙衰草多，志公遗塔高嵯峨。远望大江千里之雪浪，近俯晴湖万顷之烟波。湖形北向称玄武，锦缆楼船斗歌舞。结绮临春迹已空，惟有澄泓一片无今古。闻说龙蟠王气真，徐党伟伐图麒麟。共球爱日归天府，户册登馀藏水宾。周遭沆漭中台榭，瀺灂游鱼通港汊。仁民爱物本相兼，罟于渊者罚无赦。兔葵燕麦摇春风，细柳新蒲发故丛。鸳瓦已销金碧外，渔歌时起获芦中。自古盛衰如转烛，六朝兴废同棋局。君不见钟山陵树来樵牧，射生收得银牌鹿。
荷兰入贡
作者：劳之辨
朝代：清

六载垂衣奠九环，梯航闽峤达燕山。周官职贡惟中土，王会披图列百蛮。鲸海何年归凤历，鲛人此日识龙颜。炎洲万里凭风信，不似珠崖困往还。
过蔡孝子祠
作者：劳之辨
朝代：清

人生有至性，匹夫而圣贤。既非空桑子，胡为薄所天。妻子中多恋，利禄外相牵。曾闵不复作，何人风后先。炎汉运中落，新莽恣闇干。潢池纵横起，四海纷戈鋋。爰有蔡孝子，隐居不求官。汝南越乡井，行乞许西偏。采椹桑树下，辨其甜与酸。佳者留奉母，此情真可怜。以兹感群盗，赤眉洗清涟。历代修禋祀，懿行丰碑镌。多少锤鼎味，不如藿藜餐。叹息高祠下，卓哉千古传。
普宁韩祠联
作者：劳光泰
朝代：清
体裁：联

其文如北斗皆企焉望之，况来刺史；此地亦先生所履而过者，旧属潮阳。
典裘购书歌呈吴乐园使君
作者：劳孝舆
朝代：清

富不羡惠文，翠羽值万千。贫不愿齐婴，狐裘三十年。但愿囊中有钱樽有酒，鹔鹴典去事则传。国子先生乃不尔，生平嗜好唯书耳。观乐能知四国风，碎琴直向五都市。五都市上车轮飙，瑰奇货员杂琼瑶。缓辔客过垂紫绶，挥鞭人至贳金貂。金貂紫绶纷相妒，先生掉头不肯顾。惟余南面书百城，独向北堂钞《四库》。朝来萧寺访遗编，牙签玉轴多佳镌。中有四朝大手笔，欲购自顾腰无缠。慨然解裘典以易，如寒得衣复何惜。署以郇公五色云，袭之和氏连城璧。连城璧重千黄金，《黄钟》《天吕》发高吟。四代诗人不可作，先生振响还相寻。夜寒酒尽镫摇影，不知广文官自冷。都讲三鳣从此升，使君五车南来骋。前年竹马迎罗浮，使君直踞四百三十二峰之上头。手携金宋元明惊人句，上寄大小二石之高楼。楼高巍巍矗青天，金书玉简明霞笺。使君不忍自怡悦，爰出长什播之万家春管弦。管弦到处多风雅，遂使三城讴五裤。不知使君久耐寒，乃能衣被及天下。我欲适子馆，还余授子餐。缁衣之好能改造，轻裘既典何时还。何时还，谁改造，鲛绡百幅为君报。使君耸肩只苦吟，缊袍不耻从吾好。君不见即今圣人深垂裳，新裁《雅》《颂》颁太常。使君慎勿名山藏，愿上山龙补衮章。
寄当路
作者：劳孝舆
朝代：清

扫迹风尘厌曳裾，嵇康新广《绝交书》。白头久笑河东豕，烧尾终惭瀚海鱼。腊雪多情同冷淡，春风何意更吹嘘。年来袖刺手生字，终恋南山一敝庐。
崧台送孙槲峰之珠江并劝其归龙眠
作者：劳孝舆
朝代：清

红雨满江蝉咽树，牂江东下无停处。我来端溪几何时，我今未归君何去。屈指才计一月耳，邂逅便订千秋心。酸言字字贯金石，高文言言振琅琳。王孙老矣不免饿，茫茫四海谁知音。探囊岂有缠腰贯，倒箧只存掷地金。金声掷地无人识，明月夜光应自惜。君今去我更何言，惟有把君诗过日。只今诸侯多好贤，往往夸客罗鲭筵。请君掉头更勿顾，家山归去看龙眠。桃花沜畔垂云麓，下视余子徒碌碌。他日寻君路不迷，但指啸声出林木。
登高归途访名园遗址
作者：劳孝舆
朝代：清

越台秋老霸图湮，访旧无端感慨新。射圃废来官马瘦，名园荒后主僧贫。曾无绿野留歌扇，只合青山与酒人。吾辈风流今在耳，浩歌还访晋遗民。
祠灶篇
作者：劳孝舆
朝代：清

朔风卷爆何喧阗，夜闻甲马空中骈。厨中灰飞如糁锦，灶底镫光生红莲。灵旗猎猎朱衣妍，家家明烛向灶悬。传闻东厨司命君，常于小除之夜能升天。我闻天有九，覆帱周八埏。东西南北亘万里，其高直踞三十三层巅。君从何来今何往，其间道里岁月得无多迁延。又闻帝阍九重位高拱，北极深邃众星联。守关虎豹立狰狞，蛟螭绕殿纷蜿蜒。少撄其怒不可测，君乃何事一过而问焉？我兹恻然念，久与君周旋。无食吁君爨，苦寒依君眠。念当远决别，何可使君出门无酒腰无缠。园中有芜树有橘，呼儿斫取罗灶壖。清斋小供可以饱，殷勤再拜斟寒泉。岁寒天步良艰难，苟可以止君无还。维君莞尔笑，此子何愚顽，予明语子细听旃。寒暑有代谢，阴阳时变迁。功成者身退，造物乃循环。维皇悯兹下土浊，使我监观于尘寰。善恶恒以锱铢计，祸福不爽毫釐间。岁终报绩无少假，威福惟我司命权。汝不见秦皇东海求神仙，终朝拳跪曲突前。又不见子方刲羊享祀虔，立致黄白家万千。我闻斯语喜蹁跹，如渴得浆口垂涎。酒更酌，香重煎，盘添美馔纸增钱，长跪致词未敢言。祝君默喻首我肯，讵乃色然怒曰咄尔措大何敢然！自吾居而所，羁旅将一年，朝不遑夕谋饔飧。东家焚蜡糒沃釜，而女采薪无力不自全。西舍庖鳖鲤作脍，而女操刀欲割无小鲜。他人有热可以炙，而尔之灰且死何时然。有时金石之声聒我耳，不知空厨之下久已无炊烟。女头无媚骨，而躬非胁肩。只论寻尺直与枉，何知凿枘方可员。徒然持此残杯与冷炙，胡乃断断向我摇尾而乞怜。言讫掉头不复顾翩然，归天朝，上尊天。高茫茫，不可问，竟夕使我频搔短发临镫前。
铜仁江行
作者：劳孝舆
朝代：清

峦山矗嵯峨，涓滴泻林翳。曾无滥觞源，一行自委丽。飞瀑散四山，奔蛇不可制。渐落沮洳乡，遂成膏饫地。嗟哉蚩蚩氓，日与水争利。高者斸山椒，其下迫堰砌。数世长子孙，恣耕且无税。自诩桃花源，曾不识汉魏。谁知秋潦骄，竟挟拔山势。我田谷已黄，一夕肆吞噬。老稚号山林，鱼龙负赑屃。虽幸有孑遗，八口将焉济。空山蕨正肥，努力搜根蒂。
题华首寺
作者：劳孝舆
朝代：清

花宫门户辟朱明，四百芙蓉一掌擎。彼岸从来皆佛度，高山奚必以仙名。云垂绝壑漫漫下，春转芳塘盎盎生。心迹不知何处住，频从支遁订新盟。
奉使越南入关留别和越南魏克循韵
作者：劳崇光
朝代：清

叱驭遑辞行役频，得朋偏喜缔文新。浮踪与我盟鸥鹭，佳什惭君说凤麟。三月轮蹄周辙迹，千秋文字契精神。四方兰谱他年订，南极名流有魏申。车锡南针万里来，江山放眼壮怀开。最难胜事从今创，况得新诗满载回。别绪乍牵堤上柳，归期还信岭头梅。友声回首长相忆，清梦时萦昭德台。
奉使越南入关留别和越南魏克循韵·其一
作者：劳崇光
朝代：清

叱驭遑辞行役频，得朋偏喜缔文新。浮踪与我盟鸥鹭，佳什惭君说凤麟。三月轮蹄周辙迹，千秋文字契精神。四方兰谱他年订，南极名流有魏申。
奉使越南入关留别和越南魏克循韵·其二
作者：劳崇光
朝代：清

车锡南针万里来，江山放眼壮怀开。最难胜事从今创，况得新诗满载回。别绪乍牵堤上柳，归期还信岭头梅。友声回首长相忆，清梦时萦昭德台。
挽张国梁联
作者：劳崇光
朝代：清
体裁：联

东南半壁，血战十年，哪知功坏垂成，顿使江天空保障；豆俎千秋，荣褒九陛，自诧言多幸中，先从草泽识英雄。
贺潘飞声60寿联
作者：劳敬修
朝代：清
体裁：联

司马文章有奇气；伊川筋力胜中年。
古意
作者：劳权
朝代：清

早起尚微雨，惊风森万木。白云度岭来，悠然止林麓。细径倚山开，策崄凌重谷。一鸟啼林端，萧然天地肃。寒湍涤宿滓，御风振筇竹。至理足人心，触境即来复。心忘境亦忘，何私相起伏。
访宋钱氏书藏歌
作者：劳格
朝代：清

忠懿余间嗜书史，吟成属草钟王似。熙陵睿赏每移情，承家文采多佳士。有人风月贪西泠，一片松篁九里亭。新绿含波快廷眺，看山杰阁临郊坰。阁里牙签夸插架，风前芸叶纷来下。清昼披吟独啸歌，人如脉望餐仙化。笑谪蓬莱答远怀，一时朋好嗟天涯。榜题曾说眉山老，有时笠屐来莎阶。中朝俨昱差相抗，琴盏从容徵雅量。并如文僖好丛残，娘嬛可到应先访。情迁事往移心神，陌上花开又晚春。善本流传何可见，铁券玉册问渔人。间探遗址行芳野，亦如梵夹乌金瓦。浅草寒烟约略间，空余春涨缘堤泻。放怀往昔几沈吟。自来名迹劳幽寻。书城墨妙已千古，韵事今犹播艺林。
槐阴玩月
作者：劳淑静
朝代：清
体裁：古风

灵蟾濯魄金飙凉，玉炉爇罢笃耨香。瑶阶净拭疑铺霜，紫蕉爽挹槐花黄。绿槐古株年寿长，浓阴幂䍥摇青苍。幽人歌咏声琅琅，银汉不隔天红墙。
槐阴玩月
作者：劳淑静
朝代：清

灵蟾濯魄金飙凉，玉炉爇罢笃耨香。瑶阶净拭疑铺霜，紫蕉爽挹槐花黄。绿槐古株年寿长，浓阴幂摇青苍。幽人歌咏声琅琅，银汉不隔天红墙。
门联
作者：劳潼
朝代：清
体裁：联

险些儿做了五经魁首；好汉子让他一个头名。
摸鱼儿·新荷
作者：劳纺
朝代：清

听莺声，送春归去，闲庭换了幽景。轻风吹动柔波皱，溶漾碧纹难定。阑独凭。看数点青浮，弱牵丝荇，残芳满径。被紫燕衔来。绿萍圆处，片片落红冷。凉珠莹。晓露盘中微凝，摇摇将碎还整。呜蝉几日催炎暑，出水亭亭妆靓。香气静、更翠盖红衣，绰约明姿映。斜阳乍暝。待皓月当空，水光皎洁，高下舞清影。
点绛唇·春暮
作者：劳纺
朝代：清

轻暖轻寒，单衣未试春将去。满庭飞絮。草色青如许。目送征鸿，愁绪萦千缕。闲凝伫。凭栏无语。芳树斜阳暮。
百字令·秋日看花感怀拙存
作者：劳纺
朝代：清

愔愔轩馆，蹙波纹、数叠湘帘垂地。庭树荫移斜照下，小立碧纱窗底。枝簇轻红，篱扶瘦绿，秋色方清美。对花惆怅，迢遥人隔千里。无聊独绕珍丛，寒泉自溉，默默愁心碎。几幅蛮笺书遍了，不尽万重离思。画槛闲凭，幽芳共赏，往事依稀记。兵干扰攘，故乡名岁归未。
蝶恋花·春寒
作者：劳纺
朝代：清

懒上画楼楼独凭。春已三分，翻较残冬冷。柳困花慵浑未醒。萧条闲却寻芳径。香烬金炉销篆影。深护帘帏，尚觉东风劲。三两纸鸢吹不定。一丝界破轻烟暝。
蝶恋花·立夏前一日
作者：劳纺
朝代：清

剪剪东风侵绣户。吹绿苔痕，还又吹轻絮。蝴蝶翩跹飞不去。十分春色将如许。燕子呢喃花外语。商略芳春，明日归何处。檐底蛛丝千万缕。玲珑欲罥斜阳住。
高阳台·秋雨怀三姊五妹
作者：劳纺
朝代：清

小雨催诗，高柯堕叶，凄凉作尽秋声。恨已难消，秋声更不堪听。朝来试捲疏帘看，惜庭花、一半飘零。最萧条，篱菊开迟，未著寒英。家乡迢递三千里，怅怀人滋味，几次曾经。天末遥峰，青青遮断归程。归书但道安无恙，纵伤心、怕说离情。到重阳，不插茱萸，也自愁生。
齐天乐·秋暮
作者：劳纺
朝代：清

迷离衰草秋容老，凄凄蓼花红悴。归雁横空，疏林坠叶，无限秋声盈耳。重阳过矣。又疏雨连朝，酿成寒意。舞蝶伶俜，寻芳犹绕画栏底。谁家暮砧敲碎，一声声断续，如诉愁思。瘦菊垂英，轻云弄影，小院添来清致。霜螯正美。更把酒东篱，浅斟微醉。袖染寒香，晚风侵绣袂。
中秋雨
作者：劳蓉君
朝代：清

痴心咒雨未曾收，辜负天香一院浮。云幻波涛翻玉宇，风吹箫鼓隔琼楼。候虫寒咽迟迟夜，落叶轻传瑟瑟秋。欲向九霄看月色，祇应欹枕梦皇州。
书感
作者：劳蓉君
朝代：清

客心与秋气，憔悴古今同。天地朝昏候，人生聚散中。白云亲舍梦，黄叶寺楼钟。极目寒烟里，飞鸣三两鸿。
初至唐昌作柳絮吟呈越中老母
作者：劳蓉君
朝代：清

君不见，灞桥之上杨柳枝，荡摇飞絮含丰姿。可怜三月化萍梗，正是垂杨头白时。临流相送悄无语，忍使萍花自飞舞。白门倚望空惘然，泪洒千丝万丝雨。此花本是杨枝生，高飞低舞何轻盈。夕阳芳树东流水，无奈春风欲送行。青眼依依识行路，犹逐西风向东顾。天生弱质有所归，未许本根久依附。祇宜归处便为家，徒羡园中千树花。花落犹在花开处，飞絮茫茫天一涯。看他漂泊今何在，近是比邻远绝塞。回思去国梦魂中，相思未了三生债。但得杨枝老未衰，春风安稳护楼台。明年海燕双飞日，衔取萍花枝上来。
夏日偶成
作者：劳蓉君
朝代：清

临溪卜得三间屋，水光风影来廊北。四围红藕掉扁舟，一阶芳草眠驯鹿。地少尘缘与世偏，乐有神仙岂我独。夜凉更扫松阴石，明月为茵和霜宿。
小除夕作
作者：劳蓉君
朝代：清

云珠洒地东风香，梅花送客归故乡。今年忽忆去年事，梅花与我同苍茫。岁阑检点锦囊里，得诗三百聊自喜。更有一束长安书，书中有语可慰予。上言京华二老健餐饭，下言中山诸女多文誉。窗槅新糊设棐几，针线馀工置勿理。清閒官舍贫不忙，家在桃源万峰里。门前馀雪冷未消，对我犹作花痕娇。寒山苍翠睡欲起，早禽得日鸣连朝。弱柳舒青古苔绿，将弃熏笼就春服。君不见，万户新桃换旧符，黄童白叟争欢呼。元宵预约观镫侣，买取春光满玉壶。
山窗即景
作者：劳蓉君
朝代：清

山窗宜向百花开，好鸟催诗日日来。谁为含情删不得，垂杨分绿护妆台。春朝常破绣工夫，笔砚安排兴不孤。怪底花枝慵过我，一帘香影倩风扶。
山窗即景·其一
作者：劳蓉君
朝代：清

山窗宜向百花开，好鸟催诗日日来。谁为含情删不得，垂杨分绿护妆台。
山窗即景·其二
作者：劳蓉君
朝代：清

春朝常破绣工夫，笔砚安排兴不孤。怪底花枝慵过我，一帘香影倩风扶。
忆舅家小园幼时所游
作者：劳蓉君
朝代：清

惆怅驹光一瞬中，芜园卅载记游踪。池边鱼影惊新月，竹外鸡声唱午风。绕砌苔枯霜点白，盖檐枫老叶翻红。而今王、谢堂前燕，那识当年总角童。
忆龙山故居
作者：劳蓉君
朝代：清

傍小琅琅塔影斜，山楼空剩旧烟霞。可怜晓起催妆鸟，犹认窗西铁树花。
感怀
作者：劳蓉君
朝代：清

英雄何必皆逢时，陡然遇合犹嫌迟。凡鸟纷纷占芳树，凤凰安得梧桐枝。自撇茅庐近红日，曩时花草休回忆。君不见，春雷一声天地惊，幺䯢瑟缩莫敢出。
数拟归省不果睹夕阳有感
作者：劳蓉君
朝代：清

夕阳红到柳梢头，何处歌传故国愁。归计于今凭尺素，相思劳我辄三秋。环城空有桃花水，唤渡难登竹叶舟。刚拟回樯逢海警，梦魂常绕面山楼。
春寒
作者：劳蓉君
朝代：清

春光寂寂思依依，深院无人昼掩扉。病质吟花红亦瘦，疏帘引草绿争肥。缘悭骨肉辜乡梦，愁老年华傍翠微。酥雨连朝寒不耐，晚来催我更添衣。
春暮
作者：劳蓉君
朝代：清

湿烟漠漠绣帘低，寒怯酴醾梦欲迷。风雨渐多春渐老，满城浓翠乳莺啼。
登隆山书院西楼
作者：劳蓉君
朝代：清

半空云雾拥层楼，中有仙人驻远眸。千古图书藏石室，万家烟树绕溪流。新诗取压吴山会，健笔能扛浙海秋。此地清高远尘世，好从他日证瀛洲。
秋日即事
作者：劳蓉君
朝代：清

西风萧瑟薄窗纱，半角斜阳散绮霞。瓦鼎煎茶拾红叶，瓷瓶添水插黄花。一楼乡梦惊新雁，九月寒砧起暮鸦。问我秋心向何处，乍归于越又京华。碧天晶皛欲霜时，香驻帘栊卷更迟。日薄江村收笭箵，风摧木叶战燕支。悲秋懒挹芙蓉粉，遣酒新题橘柚词。最是诗粮今岁熟，重阳开过菊千枝。
秋日即事·其一
作者：劳蓉君
朝代：清
体裁：七言律诗

西风萧瑟薄窗纱，半角斜阳散绮霞。瓦鼎煎茶拾红叶，瓷瓶添水插黄花。一楼乡梦惊新雁，九月寒砧起暮鸦。问我秋心向何处，乍归于越又京华。
秋日即事·其二
作者：劳蓉君
朝代：清
体裁：七言律诗

碧天晶皛欲霜时，香驻帘栊卷更迟。日薄江村收笭箵，风摧木叶战燕支。悲秋懒挹芙蓉粉，遣酒新题橘柚词。最是诗粮今岁熟，重阳开过菊千枝。
紫云山途中
作者：劳蓉君
朝代：清

重寻归径紫峰西，回首禅关路已迷。出岫云都随足起，衔山日正及肩低。溪桥断处撑双塔，烟树丛中卧一犁。不有阮孚千两屐，那能摩壁尽留题。最爱林皋路几叉，贪看景色屡停车。绕溪屋似鱼鳞细，截道桥如雁齿斜。山远云根疏著树，秋深霜叶艳成花。凌空极目增乡思，千里归来羡暮鸦。
紫云山途中·其一
作者：劳蓉君
朝代：清

重寻归径紫峰西，回首禅关路已迷。出岫云都随足起，衔山日正及肩低。溪桥断处撑双塔，烟树丛中卧一犁。不有阮孚千两屐，那能摩壁尽留题。
紫云山途中·其二
作者：劳蓉君
朝代：清

最爱林皋路几叉，贪看景色屡停车。绕溪屋似鱼鳞细，截道桥如雁齿斜。山远云根疏著树，秋深霜叶艳成花。凌空极目增乡思，千里归来羡暮鸦。
述梦
作者：劳蓉君
朝代：清

寂寂复寂寂，梦境去来疾。顷涉三千里，不觉关山黑。飘飘入庭闱，怡怡语相接。门外藤萝红，窗前柳条碧。诸阮犹垂髻，二老发增白。七载依恋思，一诉累时日。天鸡喔喔鸣，瞿然秋镫侧。郑人埋野鹿，庄生化胡蝶。此境本人间，急追杳无迹。悔我向梦中，多费一回别。揽衣起徘徊，梅花印残月。
长夏幽居戏效元人体得二律
作者：劳蓉君
朝代：清

长夏幽居兴正赊，石泉新汲自烹茶。戏编小令书蕉叶，乍换轻衫袭藕花。千里书来镫欲语，半山风堕竹先斜。清凉如此何愁暑，吟到松阴健有加。动摇风影爱帘波，石磴花阶露气多。几叠云罗蒙澹月，一丸星火度明河。饱听竹籁兼泉籁，遥答樵歌与棹歌。莫信天边牛女事，披衣争问夜如何。
长夏幽居戏效元人体得二律·其一
作者：劳蓉君
朝代：清
体裁：七言律诗

长夏幽居兴正赊，石泉新汲自烹茶。戏编小令书蕉叶，乍换轻衫袭藕花。千里书来镫欲语，半山风堕竹先斜。清凉如此何愁暑，吟到松阴健有加。
长夏幽居戏效元人体得二律·其二
作者：劳蓉君
朝代：清
体裁：七言律诗

动摇风影爱帘波，石磴花阶露气多。几叠云罗蒙澹月，一丸星火度明河。饱听竹籁兼泉籁，遥答樵歌与棹歌。莫信天边牛女事，披衣争问夜如何。
闻南屏钟天大雨霰
作者：劳蓉君
朝代：清

冻云叠叠隐禅林，霰堕空山漏欲沈。万点诗魂飞玉屑，一声仙籁破尘心。重添狸幕镫光瘦，小试螺杯酒味深。莫道三更寒入梦，有人呵笔尚联吟。
古柏诗
作者：勇朱芾
朝代：清

郁郁南山柏，结根宗袥旁。三槐同表瑞，五桂并流芳。得地心缜密，参天气激昂。千秋怀季子，让德被吾乡。
挽砚兄何云仪二首
作者：勇朱芾
朝代：清

北来谁与话离情，几度欢然倒屣迎。接膝每忘时已晚，谈心常到月将横。素期白首同归尽，岂料青骡先启行。华屋山邱无限痛，从今不忍向南城。生成傲骨知交少，白首如新独此君。有过即烦深自责，无交不共挹灵芬。春风同坐胶投漆，暮雨相过弟与昆。惆怅夜台埋玉树，曷禁清泪日纷纷。
挽砚兄何云仪二首·其一
作者：勇朱芾
朝代：清

北来谁与话离情，几度欢然倒屣迎。接膝每忘时已晚，谈心常到月将横。素期白首同归尽，岂料青骡先启行。华屋山邱无限痛，从今不忍向南城。
挽砚兄何云仪二首·其二
作者：勇朱芾
朝代：清

生成傲骨知交少，白首如新独此君。有过即烦深自责，无交不共挹灵芬。春风同坐胶投漆，暮雨相过弟与昆。惆怅夜台埋玉树，曷禁清泪日纷纷。
挽芸发吴君
作者：勇朱芾
朝代：清

青蔼千峰暝，悲风万古呼。其谁挂宝剑，应有奠生刍。皓月东方陨，长松夜壑枯。山泉君所爱，声到夜台无。
厅联
作者：勒深之
朝代：清
体裁：联

潦倒英雄无赖贼；荒唐乐府有情侬。
团扇吟
作者：勒深之
朝代：清

人事有离合，明月时亏盈。裁纨制团扇，昭此中心诚。纨素岂不洁，爱恶殊其情。团扇岂不嘉，循环葆其贞。招招弄玉手，习习凉风生。因风托方便，愿入君怀清。君怀无由开，妾恩将焉呈。团扇如玉玦，宛转无端倪。物贵妙于用，曰人固其宜。用行而舍藏，此理我则思。嗟哉班婕妤，弃捐亦何悲。
团扇吟·其一
作者：勒深之
朝代：清

人事有离合，明月时亏盈。裁纨制团扇，昭此中心诚。纨素岂不洁，爱恶殊其情。团扇岂不嘉，循环葆其贞。招招弄玉手，习习凉风生。因风托方便，愿入君怀清。君怀无由开，妾恩将焉呈。
团扇吟·其二
作者：勒深之
朝代：清

团扇如玉玦，宛转无端倪。物贵妙于用，曰人固其宜。用行而舍藏，此理我则思。嗟哉班婕妤，弃捐亦何悲。
春草
作者：勒深之
朝代：清

野绿浑无赖，怜伊托茜林。绵绵远春意，了了隔年心。永忆搴芳侣，陈踪不可寻。瑶笺苦延伫，凄断梦痕深。
至福州
作者：勒深之
朝代：清

巨镇东南气象开，嵯峨城堞倚星台。无情岁月闽王老，残喘河山胜国哀。地接夷蛮资控制，天生沧海走喧豗。我行自慰趋庭愿，不为兴亡浪费猜。
赠妓小东联
作者：勒深之
朝代：清
体裁：联

一览众山小；高唱大江东。
赠妓张少卿联
作者：勒深之
朝代：清
体裁：联

少之时戒之在色；卿不死孤不得安。
赠妓水仙联
作者：勒深之
朝代：清
体裁：联

曾经沧海难为水；愿作鸳鸯不羡仙。
赠妓玉兰联
作者：勒深之
朝代：清
体裁：联

垂手乱翻雕玉佩；前身应是杜兰香。
赠妓王小莲联
作者：勒深之
朝代：清
体裁：联

案头小石白于玉；池底莲根横似船。
赠妓紫云联
作者：勒深之
朝代：清
体裁：联

紫紫红红，花花叶叶；云云雨雨，暮暮朝朝。
赠妓阿凤联
作者：勒深之
朝代：清
体裁：联

唏发阳阿吾已恐；收香幺凤意难忘。
赠妓静兰联
作者：勒深之
朝代：清
体裁：联

静者心多妙；兰言不自芳。
赠妓马掌子联
作者：勒深之
朝代：清
体裁：联

马上琵琶千载恨；掌中歌舞一身轻。
钓鱼咏
作者：勒深之
朝代：清

钓鱼有大欲，所贵在钩曲。钓鱼不谋食，所患在钩直。曲钩钓鱼鱼满筐，直钩钓鱼鱼远扬。人钩如彼我如此，宁怪得失不相似，何如去作沧海游，世间应有任公子。
题张少伊廉访剑女图
作者：勒深之
朝代：清

击刺之术久不作，猿公越女空传疑。锦衣玉貌者谁子，攘袖轩眉斯亦奇。浮尘莽莽自今古，浩劫茫茫未转移。省识图成心独苦，请君看取几男儿。
发松滋雨次宜都
作者：包世臣
朝代：清
体裁：古风

汉阳越江陵，千里郊原荡。松滋一夜雨，洗出万青嶂。成邱更严壑，接武变偃仰。初讶入谷底，忽觉出云上。峰矗排云危，江流搣谷踢。峭堑行心怵，踖蹴舆人怆。终朝苦泥滑，亭下复霖涨。局身儿成翁，散蹄马亡壮。惨澹湿烟澄，隐见陆成张。候馆人皆疲，指呼神不旺。一雨山行艰，半日物力创。况怀兵革交，终夜心悢悢。
发松滋雨次宜都
作者：包世臣
朝代：清

汉阳越江陵，千里郊原荡。松滋一夜雨，洗出万青嶂。成邱更严壑，接武变偃仰。初讶入谷底，忽觉出云上。峰矗排云危，江流搣谷踢。峭堑行心怵，蹴舆人怆。终朝苦泥滑，亭下复霖涨。局身儿成翁，散蹄马亡壮。惨澹湿烟澄，隐见陆成张。候馆人皆疲，指呼神不旺。一雨山行艰，半日物力创。况怀兵革交，终夜心悢悢。
台阳笔记题词奉同太宰节使朱先生和郭景纯游仙九首次其韵·其一
作者：包世臣
朝代：清
体裁：古风

反经足兴民，好辨徒栖栖。智哉漆园叟，朅来潜蒿莱。中牺惮白茅，化蝶怡丹荑。观妙冶骇跃，抟空云垂梯。鼓盆饯灵匹，缘督御姹妻。肯作歧途伥，踧踖求亡羝。皓皓善吾生，素丝斯可齐。
奉同太宰节使朱先生和郭景纯游仙九首次其韵
作者：包世臣
朝代：清

反经足兴民，好辨徒栖栖。智哉漆园叟，朅来潜蒿莱。中牺惮白茅，化蝶怡丹荑。观妙冶骇跃，抟空云垂梯。鼓盆饯灵匹，缘督御姹妻。肯作歧途伥，踧求亡羝。皓皓善吾生，素丝斯可齐。东访沧海君，坐有年少士。进退艳光仪，坐人玉山里。云何游圯上，心未化孺子。遂与人家国，蹑足复语耳。炎汉良已造，沟壑苍生起。将毋谷神勤，赤松顾而齿。始悔十三年，空为黄石使。紫阁秀青霄，亭午羲轮鲜。虚岩发清啸，犹疑鹤驻山。土室凿云根，咏风挥素弦。俯仰游八极，飞轮驰弱泉。玉舄宁误秦，苍苍求蜃烟。出入无穷门，朅摩广成肩。厌世疾不称，寄语王子年。拔宅腾太清，婴儿脱行谢。帝曰余汝嘉，为卯舞韶夏。大彼晋相国，蓬心终不化。仙僚追游娭，云隙翔鹤驾。回首见妖氛，苛政爇编舍。手援无斧柯，忆昔转悲咤。周王乘日车，追风薄四游。汤汤既西澜，戴胜舣棠舟。觞开买电笑，飞琼三百投。珠云曜不昔，琪树华无秋。一闻祈招歌，泪沐丹颏流。昔观爇绵上，王生曾不灾。跃出五色烟，招我游蓬莱。䬃尔借羽翰，耸臂凌丹台。瓜枣奏瑛盘，玉膏流霞杯。慎毋逐陈人，耽耽颠真颐。言念敦三节，焉能超九垓。俯首问初心，不敢失提孩。多谢授真诀，惭我殊丹才。卓午日昃影，索震月生魄。人生抱冲和，一如受采白。着言周德者，岁寒知松柏。大夫与役人，逸劳頖夕夕。畔草逐风偃，弓角及春液。不见郭山颠，垆鼎余藓石。谁怜散豆姬，徒悲化鼋客。括坤奠天台，步溟涉方丈。孔牖六浊人，到兹五根朗。碧童双云鬟，峭峦发妙响。跪求紫金经，仙书见存想。一都理运毂，五岳图归掌。七宝自满堂，三清可恣往。王母垂双眉，顾恧衰有象。遂投极乐国，聊解微尘网。贺言望东岳，日观矗如颓。但见九约伯，觺觺怵我怀。尔胡乐淫刑，鬼哭声如雷。血拇竟逐人，駓駓何日回。念兹再三咽，长啸独归来。终留一只履，虚共蹑云堆。鸟飞任武叹，鹄呼从阮哀。
奉同太宰节使朱先生和郭景纯游仙九首次其韵·其一
作者：包世臣
朝代：清

反经足兴民，好辨徒栖栖。智哉漆园叟，朅来潜蒿莱。中牺惮白茅，化蝶怡丹荑。观妙冶骇跃，抟空云垂梯。鼓盆饯灵匹，缘督御姹妻。肯作歧途伥，踧求亡羝。皓皓善吾生，素丝斯可齐。
奉同太宰节使朱先生和郭景纯游仙九首次其韵·其七
作者：包世臣
朝代：清

卓午日昃影，索震月生魄。人生抱冲和，一如受采白。着言周德者，岁寒知松柏。大夫与役人，逸劳頖夕夕。畔草逐风偃，弓角及春液。不见郭山颠，垆鼎余藓石。谁怜散豆姬，徒悲化鼋客。
奉同太宰节使朱先生和郭景纯游仙九首次其韵·其三
作者：包世臣
朝代：清

紫阁秀青霄，亭午羲轮鲜。虚岩发清啸，犹疑鹤驻山。土室凿云根，咏风挥素弦。俯仰游八极，飞轮驰弱泉。玉舄宁误秦，苍苍求蜃烟。出入无穷门，朅摩广成肩。厌世疾不称，寄语王子年。
奉同太宰节使朱先生和郭景纯游仙九首次其韵·其九
作者：包世臣
朝代：清

贺言望东岳，日观矗如颓。但见九约伯，觺觺怵我怀。尔胡乐淫刑，鬼哭声如雷。血拇竟逐人，駓駓何日回。念兹再三咽，长啸独归来。终留一只履，虚共蹑云堆。鸟飞任武叹，鹄呼从阮哀。
奉同太宰节使朱先生和郭景纯游仙九首次其韵·其二
作者：包世臣
朝代：清

东访沧海君，坐有年少士。进退艳光仪，坐人玉山里。云何游圯上，心未化孺子。遂与人家国，蹑足复语耳。炎汉良已造，沟壑苍生起。将毋谷神勤，赤松顾而齿。始悔十三年，空为黄石使。
奉同太宰节使朱先生和郭景纯游仙九首次其韵·其五
作者：包世臣
朝代：清

周王乘日车，追风薄四游。汤汤既西澜，戴胜舣棠舟。觞开买电笑，飞琼三百投。珠云曜不昔，琪树华无秋。一闻祈招歌，泪沐丹颏流。
奉同太宰节使朱先生和郭景纯游仙九首次其韵·其八
作者：包世臣
朝代：清

括坤奠天台，步溟涉方丈。孔牖六浊人，到兹五根朗。碧童双云鬟，峭峦发妙响。跪求紫金经，仙书见存想。一都理运毂，五岳图归掌。七宝自满堂，三清可恣往。王母垂双眉，顾恧衰有象。遂投极乐国，聊解微尘网。
奉同太宰节使朱先生和郭景纯游仙九首次其韵·其六
作者：包世臣
朝代：清

昔观爇绵上，王生曾不灾。跃出五色烟，招我游蓬莱。䬃尔借羽翰，耸臂凌丹台。瓜枣奏瑛盘，玉膏流霞杯。慎毋逐陈人，耽耽颠真颐。言念敦三节，焉能超九垓。俯首问初心，不敢失提孩。多谢授真诀，惭我殊丹才。
奉同太宰节使朱先生和郭景纯游仙九首次其韵·其六
作者：包世臣
朝代：清
体裁：古风

昔观爇绵上，王生曾不灾。跃出五色烟，招我游蓬莱。飒尔借羽翰，耸臂凌丹台。瓜枣奏瑛盘，玉膏流霞杯。慎毋逐陈人，耽耽颠真颐。言念敦三节，焉能超九垓。俯首问初心，不敢失提孩。多谢授真诀，惭我殊丹才。
奉同太宰节使朱先生和郭景纯游仙九首次其韵·其四
作者：包世臣
朝代：清

拔宅腾太清，婴儿脱行谢。帝曰余汝嘉，为卯舞韶夏。大彼晋相国，蓬心终不化。仙僚追游娭，云隙翔鹤驾。回首见妖氛，苛政爇编舍。手援无斧柯，忆昔转悲咤。
广福桥
作者：包世臣
朝代：清

乱后思名将，当年拔帜回。民新花县治，山旧竹王开。望岁移星使，巡邮认劫灰。一尊供法酒，真自贼中来。
拟古寄翰风
作者：包世臣
朝代：清

皎皎云间月，流辉烛幽房。中有怀春女，抚弦歌《陌桑》。谁谓瑟和柔，增我慨以慷。义心多苦调，长叹不成章。整襟步重阶，俯仰思徬徨。清露湿兰林，衣袂皆芬芬。所思千里遥，悲啸若怀霜。宁嗟蕙草晚，之子忧无裳。悲风来万里，白日垂寒阴。暮色滋川原，出没浮云深。抚剑欲何之，索居怀所钦。坚冰塞洪河，袤雪暗高岑。岂敢惮艰险，独伤失路心。念彼南山姿，忧思浩难任。山川出雨云，河岳多灵异。趋舍非一途，丈夫重意气。混混叹川上，郁郁伤润底。谁恃云外融，自损腹下毳。去矣梁楚郊，独从剧孟醉。风尘千里黄，荆棘走双骑。空庐日抱影，中夜不能寐。老农哂郎邪，遑事问仲蔚。
拟古寄翰风·其一
作者：包世臣
朝代：清

皎皎云间月，流辉烛幽房。中有怀春女，抚弦歌《陌桑》。谁谓瑟和柔，增我慨以慷。义心多苦调，长叹不成章。整襟步重阶，俯仰思徬徨。清露湿兰林，衣袂皆芬芬。所思千里遥，悲啸若怀霜。宁嗟蕙草晚，之子忧无裳。
拟古寄翰风·其三
作者：包世臣
朝代：清

山川出雨云，河岳多灵异。趋舍非一途，丈夫重意气。混混叹川上，郁郁伤润底。谁恃云外融，自损腹下毳。去矣梁楚郊，独从剧孟醉。风尘千里黄，荆棘走双骑。空庐日抱影，中夜不能寐。老农哂郎邪，遑事问仲蔚。
拟古寄翰风·其二
作者：包世臣
朝代：清

悲风来万里，白日垂寒阴。暮色滋川原，出没浮云深。抚剑欲何之，索居怀所钦。坚冰塞洪河，袤雪暗高岑。岂敢惮艰险，独伤失路心。念彼南山姿，忧思浩难任。
斋联
作者：包世臣
朝代：清
体裁：联

喜有两眼明，多交益友；恨无十年暇，尽读奇书。
杨家嘴却寄舫斋承宣
作者：包世臣
朝代：清

汉川雨彻宵，晨发苦泥澝。出郭行半日，路借双桨劲。夹溪垂杨深，人语绿烟定。和风送飞帆，百里入天镜。村远疑舟浮，烟岛递潜泳。古木灭原荑，虚云绝鸟径。直疑水雾天，颇惬蛟龙性。怪非图记地，母乃苍生病。腴麦十万亩，淫雨遭汜滢。岂惟陇亩失，庭卧鼋鼍靖。去年虽有秋，获谷俱蝗剩。今作神君馆，人鱼地交竞。淮灾两税缓，否则旧欠并。欠课输固当，饿莩不遑更。大臣计盈绌，先在恤民命。怆我乐水怀，不觉涕横迸。
松江舟中守岁
作者：包世臣
朝代：清

廿载废书史，枯肠索子佐。有如八荒市，客至售无货。赵州锥也无，昆阳敌转大。白战骄袖长，绿沈涩苔卧。少小薄韩苏，出语必惊坐。未宜名占时，所愧命次磨。海气足风涛，篷窗惊岁过。莫使笔挟行，永谢巴人和。诘朝半九十，岂曰日迟迟。屈指数迷误，虽悔安可追。挈眷远坟墓，就食韩江涯。岁杪隔团圞，倚闾慰何时。书来报幼子，思爷食不肥。况念居与行，豫为新岁悲。堂堂岁弃我，弃我亦何辞。汝年已非壮，又增慈母衰。长年挟策游，有如乞儿蛇。蜿蜒自道工，见者眼先遮。双石昔歌舞，卅算今谁何。此生分寥落，前事安足哗。静思得岁时，心花如鼓挝。巨觥趣险韵，遑问玉绳斜。幼学兹荒落，壮气日蹉跎。岁去不可守，努力将焉夸。
松江舟中守岁·其一
作者：包世臣
朝代：清

廿载废书史，枯肠索子佐。有如八荒市，客至售无货。赵州锥也无，昆阳敌转大。白战骄袖长，绿沈涩苔卧。少小薄韩苏，出语必惊坐。未宜名占时，所愧命次磨。海气足风涛，篷窗惊岁过。莫使笔挟行，永谢巴人和。
松江舟中守岁·其三
作者：包世臣
朝代：清

长年挟策游，有如乞儿蛇。蜿蜒自道工，见者眼先遮。双石昔歌舞，卅算今谁何。此生分寥落，前事安足哗。静思得岁时，心花如鼓挝。巨觥趣险韵，遑问玉绳斜。幼学兹荒落，壮气日蹉跎。岁去不可守，努力将焉夸。
松江舟中守岁·其二
作者：包世臣
朝代：清

诘朝半九十，岂曰日迟迟。屈指数迷误，虽悔安可追。挈眷远坟墓，就食韩江涯。岁杪隔团圞，倚闾慰何时。书来报幼子，思爷食不肥。况念居与行，豫为新岁悲。堂堂岁弃我，弃我亦何辞。汝年已非壮，又增慈母衰。
格言联
作者：包世臣
朝代：清
体裁：联

尽交天下贤豪长者；常作江山烟月主人。
薄暮
作者：包世臣
朝代：清

春风薄暮起，习习开罗衣。明月云间来，皎皎窥空帷。感此不成寐，徘徊阶露滋。坐惜夭桃花，努力修荣姿。佳人在远道，薄采将何时。愿因北风鸿，寄君迟暮思。
行峄山下喜望大云
作者：包世臣
朝代：清

雨遍不崇朝，云惟泰山有。岌峘既相属，郁蒸气遂厚。隮如一突炊，蓊若万马走。此出果不归，殷望成川薮。老农悯失时，朝牧间万耦。恻怆行道人，欲去重回首。
侍大母小饮作
作者：包兰瑛
朝代：清

春日暖桑榆，重闱晋一觚。鸳针閒处握，鸠杖醉时扶。梨枣孙牵袂，盘飧母戒厨。花前叙家庆，此乐即蓬壶。
咏史
作者：包兰瑛
朝代：清

千古牛衣肯死忠，直臣折槛亦奇功。诸儒杜谷真无赖，谏表区区说后宫。此公佞佛久无灵，妖梦迷茫死未醒。谁为练儿编本纪，年年祇载老人星。虬髯十万拥戈船，一见龙颜意悯然。海外真王君莫笑，胜他褒鄂上凌烟。衣白披裘总出尘，一眈泉石一经纶。官家同学知何限，千古流传祇两人。老泉潦倒布衣终，方叔台卿感遇同。却怪季奴署函面，一枝铁槊便称公。一幅《流民》郑侠摹，方田保甲罢追呼。讵知护法沙门在，又进《朝端莫助图》。江河万古盛文章，历圣相承宝箓长。我爱金家小尧舜，不烧书籍学秦皇。廷杖初收谴诏来，国家元气久摧颓。不须苦说茄花酷，璁萼当年是祸胎。
咏史·其一
作者：包兰瑛
朝代：清

千古牛衣肯死忠，直臣折槛亦奇功。诸儒杜谷真无赖，谏表区区说后宫。
咏史·其七
作者：包兰瑛
朝代：清

江河万古盛文章，历圣相承宝箓长。我爱金家小尧舜，不烧书籍学秦皇。
咏史·其三
作者：包兰瑛
朝代：清

虬髯十万拥戈船，一见龙颜意悯然。海外真王君莫笑，胜他褒鄂上凌烟。
咏史·其二
作者：包兰瑛
朝代：清

此公佞佛久无灵，妖梦迷茫死未醒。谁为练儿编本纪，年年祇载老人星。
咏史·其五
作者：包兰瑛
朝代：清

老泉潦倒布衣终，方叔台卿感遇同。却怪季奴署函面，一枝铁槊便称公。
咏史·其八
作者：包兰瑛
朝代：清

廷杖初收谴诏来，国家元气久摧颓。不须苦说茄花酷，璁萼当年是祸胎。
咏史·其六
作者：包兰瑛
朝代：清

一幅《流民》郑侠摹，方田保甲罢追呼。讵知护法沙门在，又进《朝端莫助图》。
咏史·其四
作者：包兰瑛
朝代：清

衣白披裘总出尘，一眈泉石一经纶。官家同学知何限，千古流传祇两人。
喜外书至
作者：包兰瑛
朝代：清

风尘惯适旅怀宽，去住知君随遇安。临镜读来花共笑，背镫展处月同看。
夕照
作者：包兰瑛
朝代：清

参差茅屋晚烟微，麦陇风清乳燕飞。夕照邮亭渔唱远，绿杨桥畔一僧归。
望焦山
作者：包兰瑛
朝代：清

昨为金山游，岩壑称奇遍。虽然足壮观，终嫌金碧炫。意欲陟焦山，幽秀觌层巘。无奈波澜险，惊涛驶如箭。今晨渡江归，舟发心仍恋。放眼眺佳处，遥青如匹练。颇似香炉峰，停帆几回见。坡公薄江潭，舶䑲风云变。我独挝回帆，奇境悭一面。准拟今宵梦，篮舆入葱茜。
毗陵游天宁寺舟中偶成
作者：包兰瑛
朝代：清

溪添新涨碧流清，春泛兰桡趁晚晴。日薄片帆移淡影，雨馀修竹滴残声。林边寺近红墙露，天际云连白塔横。梵阁疏钟传逸韵，柳莺犹对夕阳鸣。
渡江
作者：包兰瑛
朝代：清

长空雨过彩虹明，艗艏迎潮自在行。烟树数峰团画稿，风帆十幅破云程。沙边鸥鹭盟秋水，江底鱼龙睡晚晴。且喜舟轻人意健，开窗时复对楸枰。
登狼山支云塔
作者：包兰瑛
朝代：清

支云高塔走嶙峋，肯为裙钗渺此身。但觉天光俯银海，不知人世有红尘。二分垂足疑仙境，万事扪胸仗佛因。笑语同来诸女伴，此行奇绝胜飙轮。
睡起得句
作者：包兰瑛
朝代：清

杨柳阴阴日未西，落花如雨溅春泥。春风一枕潇湘梦，时有流莺窗外啼。昨日微薰今日寒，铜蠡漏静篆烟残。隔花鹦鹉声声唤，料峭东风莫倚栏。
睡起得句·其一
作者：包兰瑛
朝代：清

杨柳阴阴日未西，落花如雨溅春泥。春风一枕潇湘梦，时有流莺窗外啼。
睡起得句·其二
作者：包兰瑛
朝代：清

昨日微薰今日寒，铜蠡漏静篆烟残。隔花鹦鹉声声唤，料峭东风莫倚栏。
秋意
作者：包兰瑛
朝代：清

惨澹诗人笔，秋清诗益清。月扶花影起，风定竹阴生。砧杵谁家怨，关山万里情。梧桐疏叶落，河汉寂无声。
移竹
作者：包兰瑛
朝代：清

园地三弓馀，梅柳栽无数。有竹二百竿，梗塞清风路。呼僮移植小池东，祇要成行不要丛。笔端疏散气乃古，此竹亦与文心同。果然解箨春雷快，新绿森森换世界。君子从来挺拔姿，看渠玉立青天外。
纳凉
作者：包兰瑛
朝代：清

夜凉挥麈谈风月，清兴真教俗虑删。银汉不流星斗转，一天秋思满人间。
自题锦霞阁
作者：包兰瑛
朝代：清

落落幽人志，云霞自卷舒。敢云真福地，到此即仙居。商定名山业，珍藏异代书。玉台今韵事，惭愧女相如。
读放翁集
作者：包兰瑛
朝代：清

秋镫耿遥夜，下帘听疏雨。一卷《放翁集》，古秀照眉宇。平易似香山，忠爱匹老杜。石湖帅两川，先生居幕府。雪中草军书，下笔龙蛇舞。宝鸡达长安，旦暮可立取。奈何小朝廷，甘作湖山主。坐令龟堂诗，苦语泣肺腑。晚境封渭南，渭南渺何处。九州几时同，寸心千载许。馀情狎花草，亦与《离骚》伍。大雅逝不作，遗编亘今古。久读忘睡眠，远寺动残鼓。
辛丑迁居杭城珍珠巷留题旧宅小米峰
作者：包兰瑛
朝代：清

峰峦小米巷真珠，同此杭州宅一区。机杼乍分鲛客慧，烟云犹忆虎儿母。敢偕白傅夸新第，未免青山恋故吾。惜别不须深感慨，总相宜处是西湖。
送咏春弟赓僖之皖江
作者：包兰瑛
朝代：清

亲老不谋学，将如仕进何。趋时新法捷，得路故交多。红叶数行雁，黄山几点螺。瞻云知不远，暇日眺松萝。
除夕寄外
作者：包兰瑛
朝代：清

光阴同是异乡过，两地怀人意若何。万里音书中道阻，一年情绪此宵多。梅侵腊雪香犹敛，诗得春风韵更和。守岁不妨吟到晓，锦笺椒颂共谁哦。
题京江鲍氏三女史诗合稿
作者：包兰瑛
朝代：清

璇闺三秀冠当时，赋茗才华并擅奇。韵洽埙篪成合璧，光辉花萼缀连枝。清娱楼阁开诗境，绿饮山堂醉酒卮。更有烟波同泛乐，雁行鸥侣总相宜。
黄鹤楼联
作者：包培元
朝代：清
体裁：联

我向金陵而来，凭江城望去，但有白云，那见当年吹笛者；谁将仙居复创，倘学士重临，欲题黄鹤，再能打碎斯楼乎。
挽张之洞联
作者：包延祺
朝代：清
体裁：联

蕊榜世交、葭莩末戚，愧当年奖励亲承，镇静清能，后起英才曾勖我；文章报国、经济匡时，痛一旦老成凋谢，忠纯廉正，名臣列传首推公。
挽曾国荃联
作者：包延祺
朝代：清
体裁：联

德被两江，功昭百世；荣封一品，福备九畴。
挽曾纪泽联
作者：包延祺
朝代：清
体裁：联

松北遂抠衣，道范亲瞻，后起英才曾勖我；瀛西旋使节，枢垣尽瘁，名臣列传又沾公。
暮春寄远
作者：包彬
朝代：清

闭户春将去，春愁黯惨中。酒消残夜雨，人瘦落花风。远梦情何极，清吟思不穷。京华有知己，曾否忆江东。
次韵答薛汇仙
作者：包彬
朝代：清

带水难同李郭舟，鹪鹩枝上总勾留。新诗似锦惟缄恨，春梦如云半结愁。马剪焦毛嘶紫陌，鹤盘瘦影叫沧洲。天空地阔容疏放，只有吾曹气味投。
淮阴侯庙
作者：包彬
朝代：清

鸟尽良弓势必藏，千秋青史费评章。区区一饭犹图报，争肯为臣负汉王。
游弘济寺
作者：包彬
朝代：清

秋江静无烟，山影恍图画。晨登燕子矶，尘鞅一时卸。径转直复曲，奇峰若相迓。冈峦中断馀，两崖仍可跨。迸石树无皮，疑是白龙化。梵宫隐深云，香风逗林罅。娑罗落高阴，傍户枝柯亚。洞穴豁堂皇，禅房半相借。上有衔花鸟，下有投岩麝。缘壁陟高阁，山川拓眼界。江明匹练横，天际波涛泻。此境足勾留，俦侣催返驾。徘徊石磴旁，归云拥足下。
竹塘老姆行
作者：包彬
朝代：清

竹塘春好花映闾，花边游女纷琼琚。玉叶金枝一老姆，蓬首不整衣无袽。在昔天崇盛藩府，王子分茅镇南土。如花之女天人俦，清矑横列修眉妩。晓日吹笙叫凤皇，晚窗罢绣调鹦鹉。皇孙择婿鄙豪华，但选人龙与文虎。宣州谭生英妙姿，笔底掣电风雷驰。朝为千诗暮百赋，元气湿楮何淋漓。皇孙一见叹奇绝，画屏当昼牵红丝。参佐风流宾客盛，谭生掞藻满座靡。楼头指日骑双凤，鼙鼓惊人隔鸳梦。流离展转为俘囚，穷鳞眼看釜底游，幸遇将军不好武，闻道能诗色乃柔。笑指梅花赋百首，诗成当以不死酬。口号不待八叉就，词源浩如三峡流。侍史代书欲腕脱，高座惊读快拍浮。笔阵扫开剑铓利，惊鱼掉鬐倏脱钩。痛定徐思更惨绝，平台旧馆余残血。红颜一去断音尘，半镜怀藏苦难说。绝域穷乡独往还，月轮几遍看圆缺。月缺果然还复圆，相逢喜剧翻悲切。定情正值梅花开，金炉那用沈檀爇。百首新篇歌撒帐，流苏夜夜霏香雪。莫将铅泪哭铜驼，生死因缘重缔结。星移物换几度春，帘前燕子怨家贫。奉诚非复马家宅，东来卜筑江之滨。行歌憔悴不求仕，碌碌饥驱越与秦。丰容一别一回改，闺中鸦鬓看堆银。当时镂玉嫌钗重，此日裁裙喜布新。御穷老去操箕帚，王姬能作民间妇。持门辛苦守良人，嘉偶到头非怨偶。歌楼无树碧云遥，旧梦依依乌鹊桥。莫把残诗重索笑，落梅万点付风飘。
过姜贞毅宅次徐莘友韵
作者：包彬
朝代：清

东海孤臣栖止后，清波瘦石总堪伤。忠魂黯惨埋殷血，谏草流传想皂囊。半劫莺花梅尉市，百年风雅郑公乡。遗民孝义终衔恤，此日谁探眢井藏。
金陵感怀
作者：包彬
朝代：清

万峰青拜故宫前，王气收时总黯然。西下戈鋋飞画鹢，北来笳鼓骇啼鹃。春风泪洒《桃花扇》，夜月歌残《燕子笺》。弹尽凄凉天宝曲，江南愁杀李龟年。
钱塘咏古
作者：包彬
朝代：清

宋祚将移讶斗星，君臣迹似浪中萍。黄龙出海朝廷小，白雁横江战血腥。南国无家归燕子，西台有泪哭冬青。诸陵麦饭今谁荐，风雨兰亭夜火荧。
龙山诗
作者：包彬
朝代：清

谷口清风吹，林间路微白。纡回度石梁，山腰划开辟。悬崖险欲坠，中广上下迫。波流绿差差，照见天容窄。危途螺旋文，斜上百千折。洗心有孤亭，憩足意良适。泉声咽近涧，更爱涧边石。削若刀剑攒，奔若虎豹逸。累累瓜垂蔓，呀呀蟾舑舌。珍珠与珊瑚，肖形者非一。目谋穷幽异，神静涤烦渴。微闻仙梵音，花宫隐深碧。探幽兴不穷，路转寺门右。雨余山路湿，侧足敢驰骤。崆峣千人岩，鬼工为琢镂。初进坳堂形，气暖若含酎。其旁窅冥冥，惟闻阴风吼。缘壁伛偻行，踣前惊踬后。怪石骇心魂，仰面石齿斗。此境难久留，出险神犹瞀。僧移茗具来，掬泉敢浮沤。茶烟袅孤细，微有白云逗。石花点新绿，气与涧芳糅。幽鸟啼一声，林际残阳漏。缓步归山房，暝色敛群岫。
龙山诗·其一
作者：包彬
朝代：清

谷口清风吹，林间路微白。纡回度石梁，山腰划开辟。悬崖险欲坠，中广上下迫。波流绿差差，照见天容窄。危途螺旋文，斜上百千折。洗心有孤亭，憩足意良适。泉声咽近涧，更爱涧边石。削若刀剑攒，奔若虎豹逸。累累瓜垂蔓，呀呀蟾舑舌。珍珠与珊瑚，肖形者非一。目谋穷幽异，神静涤烦渴。微闻仙梵音，花宫隐深碧。
龙山诗·其二
作者：包彬
朝代：清

探幽兴不穷，路转寺门右。雨余山路湿，侧足敢驰骤。崆峣千人岩，鬼工为琢镂。初进坳堂形，气暖若含酎。其旁窅冥冥，惟闻阴风吼。缘壁伛偻行，踣前惊踬后。怪石骇心魂，仰面石齿斗。此境难久留，出险神犹瞀。僧移茗具来，掬泉敢浮沤。茶烟袅孤细，微有白云逗。石花点新绿，气与涧芳糅。幽鸟啼一声，林际残阳漏。缓步归山房，暝色敛群岫。
挽李听松联
作者：包晋卿
朝代：清
体裁：联

老科目一官无，老幕府一金无，长此劳劳，空有文章安所用；为名士以客死，为孝子以毁死，对兹瞆瞆，欲回造化也徒然。
挽某妇联
作者：包汝谐
朝代：清
体裁：联

牛衣里唤不起故夫魂，痛哉积毁骨销，苦逼穷嫠归死路；鸩酒中强换得孤儿命，幸矣覆巢卵在，争回血祀洗沉冤。